CELEX: 52005PC0667
Language: hu
Date: 2005-12-21
Title: Javaslat az Európai parlament és a Tanács irányelve a hulladékokról {SEC(2005) 1681}

AZ EURÓPAI KÖZÖSSÉGEK BIZOTTSÁGA
                                     Brüsszel, 21.12.2005
                                     COM(2005) 667 végleges
                                     2005/0281 (COD)
                           Javaslat
   AZ EURÓPAI PARLAMENT ÉS A TANÁCS IRÁNYELVE
                      a hulladékokról
                 (előterjesztő: a Bizottság)
                    {SEC(2005) 1681}
HU                                                          HU
 ---pagebreak---                                               INDOKLÁS
        1) A JAVASLAT HÁTTERE
   •    A javaslat alapja és céljai
   A felülvizsgálati javaslat általános célja a 75/442/EGK irányelv rendelkezéseinek
   optimalizálása, megtartva annak alapvető felépítését és főbb rendelkezéseit. A javaslat az
   irányelv finomítását indítványozza, nincs szó mindenre kiterjedő átdolgozásról.
   A hulladékkeletkezés megelőzésére és a hulladékok újrafeldolgozására irányuló tematikus
   stratégia a 75/442/EGK irányelv, azaz a hulladék keretirányelv felülvizsgálatával
   kapcsolatban három fő érvet sorakoztatott fel.
   Először is nyilvánvalóvá vált, hogy a 75/442/EGK irányelv egyes meghatározásai nem elég
   világosak, amelynek következtében az egyes tagállamokban és bizonyos esetekben az egyes
   régiókban is ezeket a kulcsfontosságú rendelkezéseket eltérő módon és bizonytalanul
   értelmezik. Részben ez eredményezte azt, hogy sok esetben az Európai Bíróság értelmezését
   kellett kérni. Ami pedig komoly nehézséget jelentett a gazdasági szereplők és az illetékes
   hatóságok számára.
   A jogbizonytalanságot okozó kérdések főleg a hulladék meghatározásával és a hasznosítás
   és az ártalmatlanítás közötti különbséggel kapcsolatosak. A hulladék keretirányelv
   felülvizsgálatára irányuló javaslat világosabb meghatározásokat és/vagy amennyiben
   szükséges, a kérdések EU-szinten történő tisztázását lehetővé tevő mechanizmust terjeszt
   elő.
   Másodsorban, a hulladékkeletkezés megelőzésére és a hulladékok újrafeldolgozására
   irányuló tematikus stratégia a hulladékpolitikával kapcsolatban egy új, a jelenlegi
   helyzetnek – amikor is a jelentősebb hulladékgazdálkodási műveletek legtöbbje
   környezetvédelmi jogszabályok hatálya alá tartozik – jobban megfelelő megközelítést vezet
   be. A hulladék keretirányelvet tehát ehhez a megközelítéshez kell hozzáigazítani.
   A hozzáigazítás érdekében pedig néhány ponton változtatásra van szükség. A legfontosabb
   változtatás a környezetvédelmi célkitűzés bevezetése. A legtöbb környezetvédelemmel
   kapcsolatos irányelv tartalmaz ilyen célkitűzést, amelynek segítségével az egész irányelv
   egy adott cél felé irányítható. E javaslat esetében a környezetvédelmi cél az irányelv
   középpontjába a hulladékkeletkezés és a hulladékgazdálkodás által okozott környezeti
   hatások mérséklését állítja, a teljes életciklus figyelembe vételével. A környezetvédelmi cél
   által meghatározott megközelítés az erőforrás stratégiából származik.
   Az említett stratégiai változtatás másik fontos eleme a sokkal inkább szabványalapú
   megközelítés irányába történő elmozdulás. A javaslat számos területen megerősíti a
   szabványokat minimumszabályok és egyértelmű hasznosítási meghatározások
   alkalmazásával, valamint annak meghatározásán keresztül, hogy a hulladék milyen
   kritériumok teljesülésétől kezdődően nem számít hulladéknak.
   Végezetül a javaslat a hatályos jogi keret egyszerűsítésére törekszik. A javaslat hatályon
   kívül helyezné a hulladékolajok ártalmatlanításáról szóló 75/439/EGK irányelvet és a
   veszélyes hulladékokról szóló 91/689/EGK irányelvet a hulladék keretirányelvbe integrálná.
   A hulladékolaj irányelv a többi lehetséges hasznosítási móddal szemben a hulladékolajak
HU                                                   2                                           HU
 ---pagebreak---    regenerálását részesíti előnyben, amely többé nem indokolt. A veszélyes hulladék irányelv
   rendelkezései szorosan kapcsolódnak a hulladék keretirányelv rendelkezéseihez és ezek
   egységes szerkezetbe foglalása egyszerűsíti a jogszabályokat. Ráadásul így sor kerülhet a
   mindhárom irányelvben meglévő elavult vagy homályos rendelkezések módosítására vagy
   eltávolítására.
   •   Általános összefüggések
   A hulladék története az emberi társadalom történetével egyidős. A hulladék kérdése az
   Európai Unió környezetvédelmi politikájának fejlődése során mindig is központi szerepet
   játszott, a hulladék keretirányelv pedig az egyik első, az EU szintjén a környezetvédelem
   érdekében meghozott jogi intézkedés.
   1975 óta a hulladékkal kapcsolatos jogszabályok jelentős fejlődésen mentek keresztül. Az
   első körben az általános keret jött létre és néhány speciális probléma (hulladékolajak, titán-
   dioxid) megoldására is sor került. A második körben a hulladéklerakókkal és a
   hulladékégető művekkel kapcsolatos szabványokat határozták meg. Végül, a harmadik
   körben az újrafeldolgozási irányelvek meghatározták több, kiemelt hulladékáram
   (csomagolási hulladék, termékként tovább nem használható járművek, elektromos és
   elektronikus berendezések hulladékai) újrafeldolgozásához a szükséges rendszert és
   finanszírozást.
   További jelentős jogalkotási lépésekre nem lesz szükség. Ugyanakkor lépéseket kell tenni a
   jelenlegi keret optimalizálása és a még meglévő hiányosságok kiküszöbölése érdekében. Ez
   a felülvizsgálati javaslat a fent említett szükséges lépések közül néhányat megvalósítana;
   más lépésekkel kapcsolatban pedig hosszabb távon kell intézkedni.
   Amennyiben a hulladék keretirányelv felülvizsgálatára nem kerül sor, a
   jogbizonytalansággal kapcsolatban feltárt problémák továbbra is nehézségeket okoznak
   majd a gazdasági szereplőknek és az illetékes hatóságoknak, és bizonyos területeken a
   szabványok hiánya csökkenti a környezetvédelem és az emberi egészség védelmének
   szintjét, illetve meggyengíti az újrafeldolgozott termékek belső piacát. Az EU e területtel
   kapcsolatos politikáinak hitelessége megkérdőjelezhetővé válik ha nem kerül sor a jogi
   keretnek, és különösen a hulladékolaj irányelvnek és a veszélyes hulladék irányelvnek az
   ismeretek jelenlegi szintjéhez és az aktuális célkitűzésekhez való hozzáigazítására.
   •    A javaslat által érintett területet szabályozó hatályos rendelkezések
   A javaslat a 75/442/EGK irányelv (hulladék keretirányelv) felülvizsgálatát tartalmazza és
   hatályon kívül helyezi mind a veszélyes hulladékokról szóló 91/689/EGK irányelvet
   (veszélyes hulladék irányelv) a rendelkezéseknek a hulladék keretirányelvbe való
   beemelésével, mind pedig a 75/439/EGK irányelvet (hulladékolaj irányelv) a gyűjtésre
   vonatkozó különleges kötelezettség beemelésével. A fent említett két irányelv továbbra is
   megfelelő és indokolt elemei beépülnek a felülvizsgált hulladék keretirányelvre vonatkozó
   javaslatba. A hulladék keretirányelv a hulladékkal kapcsolatos összes további EU
   jogszabályhoz megadja a fogalommeghatározásokat és az alapszabályokat, ezért tehát
   közvetlen vagy közvetett hatást gyakorol azok mindegyikére.
   Ezen kívül a hulladékkezelő létesítmények engedélyezése területén a hulladék keretirányelv
   a környezetszennyezés integrált megelőzéséről és csökkentéséről szóló 96/61/EK
   irányelvvel (integrált szennyezésmegelőzés és –csökkentés irányelv) összefüggésben
HU                                                 3                                              HU
 ---pagebreak---    működik. Korábban a két szóban forgó irányelv között átfedések voltak, amely kettős
   engedélyezést és a szabályozási és adminisztratív terhek szükségtelen növekedését
   eredményezte. Ugyan ezt a helyzetet nagyrészt az irányelvek tagállami végrehajtása
   eredményezte, ennek az irányelvnek a szövegéből egyértelműen kiderül, hogy az EU
   jogszabályai nem írják elő a kettős engedélyezést.
   A veszélyes hulladék irányelv egyes olyan elemeit, amelyek ebbe a javaslatba nem kerültek
   át, megfelelően lefedik más közösségi jogszabályok, például a hulladékok égetéséről szóló
   2000/76/EK irányelv és a poliklórozott bifenilek és a poliklórozott terfenilek (PCB/PCT)
   ártalmatlanításáról szóló 96/59/EK irányelv.
   •   Összhang az Unió egyéb szakpolitikáival és célkitűzéseivel
   Nem alkalmazható.
       2) KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT
   •   Konzultáció az érdekelt felekkel
   A konzultáció módszerei, a célzott főbb ágazatok és a válaszadók általános bemutatása
   „A hulladékkeletkezés megelőzésére és a hulladékok újrafeldolgozására irányuló tematikus
   stratégia felé” [COM(2003) 301] című közleményt követően nyílt, internetes konzultáció
   kezdődött az érdekelt felekkel.
   Másodsorban a Bizottság öt szakértői ülést szervezett a stratégiával kapcsolatban különösen
   fontos témák mélyreható megvitatása érdekében (lásd lent). Ezen túlmenően három
   informális ülést tartottak a tagállamok részvételével, valamint hármat az érdekelt felek
   részvételével, ez utóbbi három közül egyen a vita elősegítése érdekében kizárólag EU-
   szintű szervezetek vehettek részt.
   Harmadsorban, a hatásvizsgálat keretében sor került még egy konzultációra az érdekelt
   felekkel, amelynek során arra kérték fel őket, hogy egy sor politikai választási lehetőség
   lehetséges hatásaival kapcsolatban adjanak tájékoztatást. A konzultáció keretében kilencven
   válasz érkezett.
   Negyedsorban, a veszélyes hulladék irányelvvel és a hulladékolaj irányelvvel kapcsolatban
   sor került további speciális konzultációkra mind az érdekelt felekkel, mind pedig a
   tagállamokkal.
   A válaszok összefoglalása és figyelembevételük összegzése
   A fentebb vázolt széles körű konzultációs eljárás során beérkezett összes észrevételre
   lehetetlen kitérni. A tematikus stratégiáról szóló közleményben megtalálható az első
   internetes konzultációs eljárás során beérkezett észrevételek összefoglalása, valamint a nyílt
   konzultáció során beérkezett válaszok, az internetes oldalunkon pedig hozzáférhető a
   szakértők és az érdekelt felek fókuszcsoportjai részvételével megtartott ülések eredménye.
   http://europa.eu.int/comm/environment/waste/strategy.htm
HU                                                4                                               HU
 ---pagebreak---    A nyílt internetes konzultáció 2003.5.10-től 2003.11.10-ig tartott. A Bizottsághoz 220
   válasz                érkezett.               Az                eredményeket               a
   http://forum.europa.eu.int/Public/irc/env/waste_strat/library?l=/test&vm=detailed&sb=Title
   címen lehet elérni.
   •   Szakvélemények bekérése és felhasználása
   Az érintett tudományos- vagy szakterületek
   A következő főbb területekről származó szakvéleményekre volt szükség: életciklus analízis,
   a hulladékkeletkezés megelőzése és a hulladékok újrafeldolgozása, a hasznosító
   létesítményekkel kapcsolatos szabványok, a hulladék, a hasznosítás és az ártalmatlanítás
   meghatározásai.
   Alkalmazott módszertan
   A leginkább alkalmazott módszer a szakértői ülések és a vonatkozó tanulmányok
   megrendelése. A hulladékolajok regenerációjával és égetésével kapcsolatban már elkészült
   tanulmányok és életciklus-elemzés kritikai felülvizsgálatát már megrendelték (lásd
   http://europa.eu.int/comm/environment/waste/studies/oil/waste_oil.htm).
   A legfontosabb szervezetek/szakértők, amelyekkel/akikkel konzultáció zajlott
   A konzultációba széles körből vontak be kutatóintézeteket, tanácsadócégeket és az ipart
   képviselő szakértőket, és vették figyelembe véleményüket.
   A kapott és figyelembe vett tanácsok összegzése
   Nem merült fel visszafordíthatatlan körülményekkel járó, potenciálisan komoly kockázat
   eshetősége.
   A beérkezett és felhasznált vélemények túlságosan kiterjedtek és változatosak ahhoz, hogy e
   helyen össze lehessen foglalni. A szakértői ülések, a tanulmányok és az érintett felekkel
   történő      konzultáció      eredményei       a     következő       oldalakon   találhatók:
   http://europa.eu.int/comm/environment/waste/strategy.htm,
   http://europa.eu.int/comm/environment/waste/oil_index.htm                                 és
   http://europa.eu.int/comm/environment/waste/hazardous_index.htm.
   A hulladékkeletkezés megelőzésére és a hulladékok újrafeldolgozására irányuló tematikus
   stratégiához csatolt hatásvizsgálatban a legtöbb eredményt megvizsgálták.
   Azzal kapcsolatban, hogy kívánatos-e, illetve milyen hatásokkal járna a hulladékolaj
   irányelvben a regenerációra vonatkozóan előírt prioritás hatályon kívül helyezése az
   érintettektől nagyon eltérő hozzászólások érkeztek. Ezzel a kérdéssel kapcsolatban az
   érintettek nem tudtak konszenzust elérni.
   A szakértői vélemény nyilvánosságát biztosító eszközök
   A szakértői ülések eredményeiről készült összefoglalókat a megfelelő internetes oldalon
   közzétették.
   •   Hatásvizsgálat
HU                                                 5                                            HU
 ---pagebreak---    A hulladékkeletkezés megelőzésére és a hulladékok újrafeldolgozására irányuló tematikus
   stratégia csomagjában szereplő egyik összetevő a 75/442/EGK irányelv felülvizsgálata. Az
   egész csomaggal kapcsolatban készült hatásvizsgálat.
   A hatásvizsgálatról szóló jelentés egy adott környezetvédelemmel kapcsolatos kérdés
   vonatkozásában öt választási lehetőség értékelését tartalmazza, és a következő választási
   lehetőségek kombinációját javasolja:
       •   Erőforrás alapú, az életciklus gondolkodásmódra építő szemlélet alkalmazása a
           hulladékkal kapcsolatban, amely magában foglalja az információbázis javítását és a
           hulladékpolitika környezetvédelmi célkitűzésének tisztázását;
       •   Újrafeldolgozó társadalom kialakítása Európában a hulladék újrafeldolgozásával
           kapcsolatos közös környezetvédelmi követelmények kidolgozásával;
       •   A jogszabályi keret modernizálása a hulladékkal kapcsolatos keretjogszabályok
           felülvizsgálatával és az eseti kezelést igénylő kérdésekre vonatkozó iránymutatások
           elfogadásával.
   Ezen kívül a hatásvizsgálat azt ajánlja, hogy a 75/439/EGK irányelvben a hulladékolajok
   tekintetében prioritásként meghatározott regenerálást hatályon kívül kell helyezni és az
   erőfeszítéseket a hulladékolajok gyűjtésére kell koncentrálni.
   A fenti opciók közül több keretjogszabály jellegű jogi rendelkezésekre vonatkozó javaslatok
   formájában fog megjelenni. A hatásvizsgálatból kiderül, hogy ezek következtében általában
   az EU hulladékpolitikája jobb ökológiai hatékonyságú lesz, illetve, hogy a
   keretmegközelítések egyes hatásai az EU szintjén és nemzeti szinten megvalósított
   végrehajtási intézkedésektől függnek majd.
   Ebben az irányelvben szerepelnek a hatásvizsgálatban előnyben részesített opciók
   mindegyikébe tartozó elemeket végrehajtó rendelkezések, többek között:
       •   A hulladék keretirányelv környezetvédelmi célkitűzéssel való kiegészítése. Ennek
           következtében az életciklus gondolkodásmód beépül a hulladékpolitikába és javítja
           azok költséghatékonyságát.
       •   Annak meghatározása, hogy a hulladék milyen kritériumok teljesülésétől kezdődően
           nem számít hulladéknak. Ez lehetővé teszi a kritériumok egyes hulladékáramokra
           vonatkozó meghatározását, amely biztosítja, hogy az újrafeldolgozott anyag nem
           károsítja a környezetet, és azt eredményezi, hogy csökkennek a fenti kritériumoknak
           megfelelő újrafeldolgozott anyagokat előállító gazdasági szereplők adminisztratív
           terhei;
       •   A hulladékkeletkezés megelőzéséről szóló tagállami programok kötelező
           elkészítése. Ez a rendelkezés várhatóan nem jár jelentős közvetlen
           környezetvédelmi, gazdasági vagy társadalmi hatással, ugyanakkor a hatás a
           megvalósított cselekvéseknek megfelelően változhat. Az EU-szintű, a nemzeti és a
           nemzeti szint alatti politikai döntéshozók figyelme fokozottabban irányul a
           megelőzésre, ezáltal pedig több, a hulladékkeletkezés megelőzését célzó politika jön
           létre. A hulladékkeletkezés megelőzéséből származó előnyök kihasználása
           érdekében a nemzeti és a helyi megoldások kidolgozását kellő rugalmassággal
           kezeli.
       •   A hulladékkal kapcsolatos jogszabályok egyszerűsítése és különösen a
           fogalommeghatározások egyértelműsítése. Ez pozitív környezeti és gazdasági
           hatásokkal jár majd, amely kiegészül az eseti kezelést igénylő kérdésekre vonatkozó
HU                                                   6                                          HU
 ---pagebreak---            értelmező iránymutatásokkal arra az esetre, amikor a jogszabályok túlságosan
           merevek.
       •   A hulladékolajok regenerációjára vonatkozó prioritás hatályon kívül helyezése
           következtében csökkennek a hulladékáram kezelésével kapcsolatos költségek és a
           figyelem a legfőbb környezetvédelmi kérdésre, azaz a hulladékolajok gyűjtésére
           irányul. Ennek következtében javul a hulladékolaj gazdálkodás ökológiai
           hatékonysága.
   A Bizottság elvégezte a munkaprogramban feltüntetett hatásvizsgálatot. A jelentés a
   http://europa.eu.int/comm/environment/waste/strategy.htm oldalon érhető el.
       3) A JAVASLAT JOGI ELEMEI
   •   A javasolt fellépés összefoglalása
   A hulladék keretirányelvet 1975-ben fogadták el, majd azt felülvizsgálta az 1991. március
   18-i 91/156/EGK tanácsi irányelv. A javaslat felülvizsgálja a hulladék keretirányelvet és
   hatályon kívül helyezi mind a 91/689/EGK irányelvet a rendelkezéseknek a hulladék
   keretirányelvbe való beemelésével, mind pedig a 75/439/EGK irányelvet a gyűjtésre
   vonatkozó különleges kötelezettség beemelésével.
   A hulladék keretirányelv főbb módosításai a következők:
   Környezetvédelmi célkitűzés bevezetése.
   A hasznosítás és az ártalmatlanítás fogalmának tisztázása.
   A veszélyes hulladék keverésére vonatkozó feltételek pontosítása.
   Eljárás bevezetése annak meghatározására, hogy egy adott hulladékáramba tartozó hulladék
   mikortól nem számít hulladéknak.
   Egyes hulladékgazdálkodási műveletekkel kapcsolatos minimumszabályok vagy a
   minimumszabályok meghatározását célzó eljárás bevezetése.
   A nemzeti hulladékkeletkezés megelőzési programok kötelező kidolgozásának bevezetése.
   •   Jogalap
   Az irányelv fő célkitűzése a környezet védelme. A javaslat tehát az EK-Szerződés 175.
   cikkén alapul, ahogy a hulladék keretirányelv előző felülvizsgálata is.
   •   Szubszidiaritás elve
   Érvényesül a szubszidiaritás elve, mivel a javaslat nem esik a Közösség kizárólagos
   hatáskörébe.
   A javaslat célkitűzéseit a tagállamok nem tudják kielégítő mértékben megvalósítani a
   következő okok miatt:
   A hulladék keretirányelv lefekteti a hulladék területén megvalósítandó európai
   együttműködés alapjait. A keretirányelv meghatározza az újrafeldolgozandó hulladék belső
HU                                               7                                           HU
 ---pagebreak---    piacával kapcsolatos minimumszabályokat és kulcsfontosságú szerepet játszik a hulladék
   területével kapcsolatos összes többi irányelv és rendelet működése szempontjából.
   Keretirányelvről van szó, amely tagállami szinten részletes végrehajtást tesz lehetővé.
   Másrészt a hulladékolajok feldolgozása tekintetében a regenerálás prioritásként való
   kezelésére vonatkozó követelmény hatályon kívül helyezése lehetőséget teremt arra, hogy a
   tagállamok határozzák meg a feldolgozás specifikus, és a környezet szempontjából előnyös
   technológiáját.
   Ha a további hulladékot érintő kérdésekkel kapcsolatban a tagállamok önállóan lépnének
   fel, az újrafeldolgozandó hulladék belső piaca működésképtelenné válna és káros hatás érné
   a hulladékkezelés egyéb formáival kapcsolatban megvalósított együttműködést. Ez pedig
   jelentős gazdasági és környezeti költségeket eredményezne.
   A közösségi cselekvés a következő okokból fogja jobban megvalósítani a javaslat
   célkitűzéseit.
   Csak az EU-szintű fellépés tudja garantáltan megvédeni a környezetet és az emberi
   egészséget a hulladékkeletkezés és hulladékgazdálkodás potenciálisan ártalmas hatásaitól.
   A hulladékot az egész EU-n belül, és nemzetközi szinten azon kívülre is szállítják. A
   hulladékkeletkezés és hulladékgazdálkodás levegő-, talaj- és vízszennyező környezeti
   hatásait nem állítják meg az országhatárok. Ezen kívül az újrafeldolgozandó hulladék belső
   piaca csak akkor valósulhat meg, ha az olyan kulcsfogalmaknak, mint a „hulladék”, a
   „hasznosítás” és az „ártalmatlanítás” létezik EU-szintű közös meghatározása, és ha
   megvannak a hulladék kezelésének közös minimumszabályai.
   A hulladék keretirányelv felülvizsgálata során nem változik meg az irányelv keretirányelv
   jellege. A felülvizsgálat során szabályozottá válnak olyan vonatkozások, mint a
   fogalommeghatározások és minimumszabályok, miközben a tagállamoknak lehetőségük
   nyílik nemzeti, regionális vagy helyi szinten végrehajtani hulladékgazdálkodási terveik
   egyes részleteit.
   A javaslat ezért megfelel a szubszidiaritás elvének.
   •    Az arányosság elve
   A javaslat eleget tesz az arányosság elvének, a következők miatt:
   A hulladék keretirányelv felülvizsgálatára irányuló javaslat jelentős mértékben
   egyszerűsítené a hatályos irányelvet. A javaslat ezen kívül hatályon kívül helyez két másik
   irányelvet, és ezen irányelvek egyes, továbbra is helytálló elemeit beépíti a felülvizsgált
   hulladék keretirányelvbe. Mivel keretirányelvről van szó, csak a harmonizált megközelítést
   igénylő pontokkal kapcsolatban tartalmaz szabályozást, az egyéb területeken pedig
   lehetőséget biztosít nemzeti határozatok meghozatalára.
   A javaslat tartalmaz néhány újítást, amelyeknek köszönhetően csökkeni fognak a
   hulladékkal kapcsolatos jogszabályokból adódó pénzügyi és adminisztratív terhek,
   ugyanakkor továbbra is megvalósul a környezet és az emberi egészség magas szintű
   védelme.
HU                                                 8                                           HU
 ---pagebreak---    •   Az eszközök megválasztása
   Javasolt eszközök: keretirányelv.
   Más eszköz nem lenne megfelelő, a következő ok miatt:
   Egy kevésbé rugalmas jogi eszköz alkalmazása aránytalan lenne, mivel figyelembe kell
   venni a hulladékgazdálkodásban megjelenő nemzeti különbségeket, illetve kulturális és
   földrajzi különbségeket. Egy önkéntesen alkalmazandó vagy rugalmasabb intézkedés
   ugyanakkor nem teremtené meg a szükséges jogbiztonságot a belső piac működéséhez és a
   polgárok arról való biztosításához, hogy az EU egész területén a hulladékkeletkezés és a
   hulladékgazdálkodás nem gyakorol kedvezőtlen hatást az egészségre és a környezetre.
       4) KÖLTSÉGVETÉSI VONATKOZÁSOK
   A javaslatnak nincsenek kihatásai a közösségi költségvetés tekintetében. A javaslatban
   szereplő intézkedések a jelenlegi pénzügyi kereten és a 2007-2013 közötti időszakra
   javasolt jogszabályokon belül maradnak.
       5) TOVÁBBI INFORMÁCIÓK
   •   Jogszabályok egyszerűsítése
   A javaslat rendelkezéseinek értelmében egyszerűsíteni kell a jogszabályokat, egyszerűsíteni
   kell a hatóságok (EU vagy nemzeti) számára előírt adminisztratív eljárásokat, és a
   magánfelek számára előírt adminisztratív terheket.
   A hulladék keretirányelv felülvizsgálatára vonatkozó javaslat számos vonatkozásban
   egyszerűsíti, modernizálja és világosabbá teszi a hulladék keretirányelvet. Ezen túlmenően
   hatályon kívül helyez két hatályban lévő irányelvet, megszűnteti a redundáns
   rendelkezéseket, a többi rendelkezést pedig beépíti a felülvizsgált javaslatba. Ennek
   köszönhetően az EU hulladékkal kapcsolatos jogszabályainak struktúrája egyszerűbbé válik.
   A hulladékgazdálkodási tervekkel kapcsolatos kötelezettség világosabbá vált és
   egyszerűsödött.
   A hulladék megszűnési kritériumainak megállapításával kapcsolatos eljárás, amelynek
   keretében világosan meghatározható, hogy a hulladék mikortól nem minősül többé
   hulladéknak, szabályozási könnyítést vezet be az olyan újrafeldolgozott termékek vagy
   anyagok vonatkozásában, amelyek a környezet szempontjából alacsony kockázatot
   jelentenek.
   Az engedélyezés tekintetében a hulladék keretirányelv és az integrált szennyezésmegelőzési
   és –csökkentési irányelv között esetlegesen felmerülő átfedés tisztázása megtörtént annak
   érdekében, hogy minél kisebb legyen annak a kockázata, hogy tagállami szinten két
   engedélyt kérnek.
   A javaslat beleillik a Bizottságnak a közösségi vívmányok aktualizálására és
   egyszerűsítésére vonatkozó folyamatos programjába, valamint a WP 05 2004/ENV/001
HU                                               9                                             HU
 ---pagebreak---    referenciaszámú munka- és jogalkotási programjába.
   •   A jelenlegi jogszabályok hatályon kívül helyezése
   A javaslat elfogadása hatályos jogszabályok hatályon kívül helyezéséhez vezet majd.
   •   Megfelelési táblázat
   A tagállamok eljuttatják a Bizottsághoz az irányelvet átültető nemzeti rendelkezések
   szövegét, valamint e rendelkezések és az irányelv közötti megfelelési táblázatot.
   •   Európai Gazdasági Térség
   A javasolt intézkedésnek EGT vonzata van, ezért annak ki kell terjednie az Európai
   Gazdasági Térség egészére.
   •   A javaslat részletes magyarázata
   Az 1. cikk meghatározza az irányelvjavaslat célkitűzését.
   Az új célkitűzésnek megfelelően a hulladék keretirányelv a hulladékkeletkezés és a
   hulladékgazdálkodás környezeti hatásaira összpontosít, tekintetbe véve az erőforrások
   életciklusát. Ez utóbbi összekapcsolja a korábban a 75/442/EGK irányelv 3. cikkében
   található „hulladék hierarchiát” ezzel a célkitűzéssel a hierarchia rendjének vagy jellegének
   megváltoztatása nélkül. A hierarchia modernebb szövegezést kap annak érdekében, hogy a
   használt kifejezések jellegében bekövetkezett változások is megjelenjenek.
   A 2. cikk meghatározza az irányelvjavaslat hatályát.
   A 2. cikk (2) bekezdése módosul annak érdekében, hogy a „más jogszabályok vonatkoznak”
   fogalma a közösségi jogszabályokra szűküljön. Ez a jogbiztonság javítását és egy minimális
   közösségi szintű hatály biztosítását teszi lehetővé. Új kizárásokat is tartalmaz a
   kitermeletlen szennyezett talajjal, az állati melléktermékekkel és a mezőgazdasági
   melléktermékekkel kapcsolatban.
   A 3. cikkben találhatók az ezen irányelv és az erre az irányelvre hivatkozó irányelvek
   alkalmazásában használandó fogalommeghatározások.
   A hulladék meghatározása változatlan marad, de a III. fejezet kiegészül egy annak
   tisztázását lehetővé tevő mechanizmussal, hogy egyes hulladékok mikortól nem minősülnek
   többé hulladéknak; a tisztázáshoz szükséges kritériumokat komitológiai eljárással állapítják
   meg azon hulladékáramok esetében, amelyek megfelelnek a 11. cikkben meghatározott
   feltételeknek.
   Az újrahasználat meghatározása a csomagolás és csomagolási hulladék irányelvben
   találhatóhoz hasonló.
   Az irányelv kiegészül az újrafeldolgozás meghatározásával a fogalom hatályának
   megvilágítása érdekében.
   A gyűjtés meghatározását felülvizsgálták annak tisztázása érdekében, hogy a fogalom a
   hulladék abból a célból történő begyűjtését és összegyűjtését fedi le, hogy azt elszállítsák a
HU                                                10                                              HU
 ---pagebreak---    megfelelő hulladékkezelő telepre, de nem vonatkozik a hulladék keverésével vagy
   válogatásával kapcsolatos hulladékkezelési műveletekre.
   A „termelő”, a „birtokos” és a „gazdálkodás” fogalommeghatározása alapvetően nem
   változik.
   A 4. cikk fenntartja a bizottsági határozat által meghatározott hulladékjegyzék jogalapját.
   A 5. és az 6. cikk tartalmazza a hasznosítás felülvizsgált meghatározását, amely megerősíti
   azt, hogy ennek a meghatározásnak az alapja az erőforrások helyettesítése. A hasznosítás
   definíciója az ártalmatlanítás definíciójával együtt olvasva megkönnyíti az egyébként nehéz
   különbségételt, adott esetben a hatékonysági kritériumok meghatározásán keresztül. Ezen
   kívül olyan eljárásokat tartalmaz, amelyek lehetővé teszik egyes olyan hulladékkal
   kapcsolatos műveletek osztályozásának tisztázását, mint a hasznosítás vagy az
   ártalmatlanítás, szükség esetén a komitológiai eljáráson keresztül.
   A 7. és a 8. cikk most az annak biztosítására vonatkozó általános kötelezettséget
   tartalmazza, hogy a hulladékgazdálkodás következtében nem kerül veszélybe a környezet és
   az emberi egészség, és hogy a hulladékot az irányelvvel összeegyeztethető módon kezelik.
   A kötelezettségek szövegezése nem változik a 91/156/EGK irányelv szövegezéséhez képest.
   A kezelés költségeiről szóló 9. cikk ezentúl kiterjed a hasznosítási és ártalmatlanítási
   műveletekre is. A cikket annak tisztázása érdekében módosították, hogy hulladék birtokosa
   vagy termelője által viselendő hulladékgazdálkodási költségnek tükröznie kell az ilyen
   hulladék ártalmatlanításával vagy hasznosításával kapcsolatban felmerülő externáliák
   összességét. Azaz tükröznie kell a hulladék keletkezésének és hulladékgazdálkodásnak a
   valós környezeti költségét.
   A hulladékártalmatlanító hálózatról szóló 10. cikk alapvetően nem változott.
   A III. fejezet tartalmaz egy annak tisztázását lehetővé tevő mechanizmust, hogy egyes
   hulladékok mikortól nem minősülnek többé hulladéknak; a tisztázáshoz szükséges
   kritériumokat komitológiai eljárással állapítják meg azon hulladékáramok esetében,
   amelyek megfelelnek a 11. cikkben meghatározott feltételeknek.
   A veszélyes hulladékokról szóló 12-15. cikk a veszélyes hulladék irányelvből kerül bele a
   felülvizsgált hulladék keretirányelvbe. A veszélyes hulladék meghatározását is
   felülvizsgálatnak vetették alá a háztartási hulladék fogalmának tisztázása és a
   meghatározásból való kizárása érdekében.
   A veszélyes hulladékok különválasztásáról szóló 16. cikk a veszélyes hulladék irányelvből
   kerül bele a felülvizsgált hulladék keretirányelvbe. Az összekeverésre vonatkozó tilalom
   alól engedélyezett mentesség továbbra is megmarad, de feltétele az elérhető legjobb
   technikák alkalmazása. A „biztonságra” történő hivatkozás elmarad, mivel ez a kifejezés ma
   már nem használatos a hulladékkal kapcsolatos jogszabályokban és nem egyeztethető össze
   a környezeti hatások középpontba állításával.
   A veszélyes hulladékok címkézéséről szóló 17. cikk a veszélyes hulladék irányelvből kerül
   bele a felülvizsgált hulladék keretirányelvbe.
   A hulladék ásványolajokról szóló 18. cikk továbbra is fenntartja az ilyen hulladékolajok
HU                                                  11                                         HU
 ---pagebreak---    elkülönített gyűjtésére vonatkozóan a hulladékolaj irányelvben meglévő kötelezettséget.
   A 19. cikk kombinálja a két korábbi, a hasznosítás és az ártalmatlanítás engedélyezéséről
   szóló cikket, de más tekintetben változatlan marad.
   A 20. cikk meghatározza, hogy egy integrált szennyezésmegelőzési és –csökkentési
   engedéllyel rendelkező létesítménynek vagy vállalkozásnak ezen kívül nem kell beszereznie
   egy hulladék keretirányelv engedélyt.
   A 21. cikk lehetővé teszi a Bizottság számára az engedélyekkel kapcsolatos
   minimumszabályok meghatározását, szükség esetén a komitológián keresztül.
   A 2-24. cikk meghatározza azokat a feltételeket, amelyek teljesülése esetén az engedélyek
   tekintetében mentességet lehet engedélyezni a hulladék és a veszélyes hulladék
   vonatkozásában.
   A 25. cikk megerősíti a hulladékgyűjtéssel, szállítással, kereskedelemmel vagy közvetítéssel
   foglalkozókra vonatkozó követelményeket. A cikk olyan eljárást vezet be, amelyet az ezzel
   a területtel kapcsolatos minimumszabályok elfogadásához lehet használni.
   A hulladékgazdálkodási tervekről szóló 26. cikket átszövegezték annak világosabb
   meghatározása érdekében, hogy mit kell tartalmaznia egy hulladékgazdálkodási tervnek. A
   cikk azt is meghatározza, hogy az életciklus megközelítést kell alkalmazni e tervek
   elkészítése során.
   A 29-31. cikkek a hulladékkeletkezés megelőzéséről szóló speciális cikket vezetnek be,
   amely előírja a tagállamok számára a hulladékkeletkezés megelőzéséről szóló programok
   kidolgozását és meghatározza, hogy ezeket a programokat milyen feltételek teljesülése
   esetén kell kidolgozni.
   Az ellenőrzésről szóló 32. cikket megerősíti annak a különleges követelménynek a
   bevezetése, hogy az ellenőrzésnek ki kell terjednie a begyűjtött és elszállított hulladék
   eredetére és rendeltetési helyére.
   A 34. cikk felülvizsgálati záradékot, valamint a korábbi jelentéstételi intézkedéseket
   tartalmazza.
   A többi cikk alapvetően változatlan maradt.
HU                                               12                                             HU
 ---pagebreak---                                                                 2005/0281 (COD)
                                                      Javaslat
                   AZ EURÓPAI PARLAMENT ÉS A TANÁCS IRÁNYELVE
                                               a hulladékokról
                                          (EGT vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 175. cikke (1)
   bekezdésére,
   tekintettel a Bizottság javaslatára1,
   tekintettel az Európai Gazdasági és Szociális Bizottság véleményére2,
   tekintettel a Régiók Bizottságának véleményére3,
   a Szerződés 251. cikkében megállapított eljárásnak megfelelően4,
   mivel:
   (1)     A hulladékokról szóló, 1975. július 15-i 75/442/EGK tanácsi irányelv5 létrehozza a
           hulladék kezelésének Közösségen belüli jogi keretét. Az irányelv olyan
           alapfogalmakat határoz meg, mint a hulladék, a hasznosítás és az ártalmatlanítás és
           meghatározza a hulladékgazdálkodás alapvető követelményeit, azaz a
           hulladékgazdálkodási műveletek és a gazdasági szereplők engedélyezésének vagy
           nyilvántartásba vételének kötelezettségét, a tagállamok hulladékgazdálkodási terv
           készítésére vonatkozó kötelezettségét és az olyan főbb elveket, mint a hulladék olyan
           módon történő kezelésének kötelezettsége, amely nem gyakorol kedvezőtlen hatást a
           környezetre, valamint azt az elvet, hogy a hulladék termelőinek kell viselniük az adott
           hulladék kezelésének költségeit.
   (2)     A hatodik közösségi környezetvédelmi cselekvési program megállapításáról szóló,
           2002. július 22-i 1600/2002/EK európai parlamenti és tanácsi határozat6 szorgalmazza
   1
           HL C […]., [ …]., […]. o.
   2
           HL C […]., [ …]., […]. o.
   3
           HL C […]., [ …]., […]. o.
   4
           Az Európai Parlament […]-i véleménye (HL C […]., […]., […]. o.), a Tanács […]-i közös álláspontja
           (HL C […]., […]., […]. o.) és az Európai Parlament […]-i határozata (HL C […]., […]., […]. o.).
   5
           HL L 194., 1975.7.25., 39. o. A legutóbb az 1882/2003/EK európai parlamenti és tanácsi rendelettel
           (HL L 284., 2003.10.31., 1. o.) módosított irányelv.
   6
           HL L 242., 2002.9.10., 1. o.
HU                                                        13                                                  HU
 ---pagebreak---        a hulladékokkal kapcsolatos jogszabályok kidolgozását vagy felülvizsgálatát beleértve
       többek között a hulladék és a nem hulladék közötti különbség pontosítását és a
       75/442/EGK irányelv IIA. és IIB. mellékletének későbbi kidolgozásához megfelelő
       kritériumok kidolgozását.
   (3) A hulladékkeletkezés megelőzésére és a hulladékok újrafeldolgozására irányuló
       tematikus stratégia felé című 2003. május 27-i bizottsági közlemény felhívta a
       figyelmet arra, hogy meg kell vizsgálni a hasznosítás és az ártalmatlanítás hatályos
       meghatározásait, szükség van az újrafeldolgozás általánosan alkalmazható
       meghatározására és vitára kell bocsátani a hulladék meghatározását.
   (4) 2004. április 20-i állásfoglalásában az Európai Parlament felkérte a Bizottságot a
       környezetszennyezés integrált megelőzéséről és csökkentéséről szóló, 1996.
       szeptember 24-i 96/61/EK tanácsi irányelvnek7 a hulladékágazat egészére történő
       kiterjesztésének megfontolására. A Parlament felkérte továbbá a Bizottságot, hogy
       tegyen világos különbséget a hasznosítás és az ártalmatlanítás között és tisztázza a
       hulladék és a nem hulladék közötti különbséget.
   (5) 2004. július 1-jei következtetéseiben a Tanács felkérte a Bizottságot, hogy dolgozzon
       ki egy javaslatot a 75/442/EGK irányelv egyes aspektusainak felülvizsgálatára a
       hulladék és a nem hulladék, illetve a hasznosítás és az ártalmatlanítás közötti
       különbség tisztázása érdekében.
   (6) Ennélfogva tehát felül kell vizsgálni a 75/442/EGK irányelvet az olyan
       kulcsfontosságú fogalmak, mint a hulladék, a hasznosítás és az ártalmatlanítás
       meghatározásának tisztázása, a hulladékkeletkezés megelőzése érdekében
       meghozandó intézkedések megerősítése, a termékek és az anyagok egész életciklusát
       és nem csak a hulladék fázist figyelembe vevő megközelítés bevezetése, és a
       hulladékkeletkezés és a hulladékgazdálkodás környezeti hatásainak csökkentésére való
       fókuszálás érdekében, ezzel erősítve a hulladék gazdasági értékét. Az átláthatóság és
       az olvashatóság érdekében a 75/442/EGK irányelv helyébe új irányelv lép.
   (7) Mivel a legjelentősebb hulladékgazdálkodási műveletek ma már a környezetvédelem
       területéhez tartozó közösségi jogszabályok hatálya alá tartoznak, ezt az irányelvet
       fontos az említett megközelítéshez hozzáigazítani. A Szerződés 174. cikkében
       meghatározott környezetvédelmi célkitűzések hangsúlyozása révén az erőforrások
       teljes életciklusa alatt fokozottabban lehetne a hulladékkeletkezés és a
       hulladékgazdálkodás környezeti hatásaira koncentrálni. Következésképpen ezen
       irányelv jogalapja a 175. cikk.
   (8) A gazdasági eszközök, amennyiben költséghatékonyak, hatékonynak bizonyultak és
       hatékonynak kell lenniük a hulladékkeletkezés megelőzésével és a
       hulladékgazdálkodással kapcsolatos célkitűzések elérésében. A hulladék értékes
       erőforrás és a gazdasági eszközök további alkalmazása maximalizálni fogja a
       környezeti előnyöket. Ezek megfelelő szinten történő használatát ezért ebben az
       irányelvben is ösztönözni kell.
   7
       HL L 257., 1996.10.10., 26. o. A legutóbb az 1882/2003/EK európai parlamenti és tanácsi rendelettel
       (HL L 284., 2003.10.31., 1. o.) módosított irányelv.
HU                                                    14                                                   HU
 ---pagebreak---    (9)  Az 1774/2002/EK európai parlamenti és tanácsi rendelet meghatározza a nem emberi
        fogyasztásra szánt állati melléktermékekkel kapcsolatos egészségügyi szabályokat8.
        A rendelet többek között az állati eredetű hulladékok feldolgozása, felhasználása és
        ártalmatlanítása vonatkozásában állapít meg arányos ellenőrzést, megelőzve így az
        állati és az emberi egészségre jelentett kockázatot. Következésképpen tisztázni kell az
        említett rendelettel való kapcsolatot, és a párhuzamos szabályozás elkerülése
        érdekében ki kell zárni a nem hulladékkezelési műveletnek számító felhasználásra
        szánt állati melléktermékeket.
   (10) Az 1774/2002/EK rendelet alkalmazása során szerzett tapasztalat fényében célszerű
        pontosítani a hulladékkal kapcsolatos jogszabályok, illetve e jogszabályok az
        1774/2002/EK rendelet által szabályozott állati melléktermékek tekintetében a
        veszélyes hulladékokkal kapcsolatos rendelkezéseinek hatályát. Amennyiben az állati
        melléktermékek potenciális egészségügyi kockázatot jelentenek az e kockázatok
        kezelésére megfelelő jogi eszköz az 1774/2002/EK rendelet és a hulladékkal
        kapcsolatos jogszabályokkal való átfedéseket el kell kerülni.
   (11) Az irányelvet ki kell egészíteni az újrahasználat meghatározásával annak tisztázása
        érdekében, hogy ez a művelet milyen jelentőséggel bír az általában vett
        hulladékkezelésen belül és hogy mi a szerepe az olyan anyagok vagy termékek
        újrahasználatának, amelyek a hulladék meghatározásába tartoznak. Az újrahasználat
        meghatározása nem terjed ki az olyan termékek újrahasználatára, amelyek első
        használatuk után nem válnak azonnal hulladékká, a meghatározás tehát csak az olyan
        tevékenységekre terjed ki, amelyek már hulladékká vált termékek vagy összetevők
        újrahasználatát eredményezik.
   (12) A hulladék keretirányelvet ki kell egészíteni az újrafeldolgozás meghatározásával a
        fogalom hatályának megvilágítása érdekében.
   (13) A hasznosítás és az ártalmatlanítás meghatározását módosítani kell a két fogalom
        közötti különbség világos megjelenítése érdekében arra alapozva, hogy a két eljárás a
        környezeti hatás szempontjából rendkívül eltérő, illetve abból kiindulva, hogy az adott
        eljárás a gazdaságban felhasznált természeti erőforrások helyettesítéséhez vezet-e.
        Ráadásul egy korrekciós mechanizmust is ki kell alakítani az olyan esetek tisztázása
        érdekében, amikor a fenti különbségtétel nehezen alkalmazható a gyakorlatban vagy
        amikor a tevékenység hasznosításként való besorolása nem egyeztethető össze az
        eljárás valós környezeti hatásával.
   (14) A hulladék meghatározásába tartozó egyes aspektusok tisztázása érdekében
        kategóriánként meg kell határozni, hogy egyes hulladékok mikortól nem minősülnek
        többé hulladéknak és válnak másodlagos tárggyá vagy anyaggá. Egy olyan
        mechanizmus kialakítása, amelynek keretében az újraosztályozás során a
        környezetvédelem magas szintjét biztosító kritériumokat alkalmaznak, környezeti és
        gazdasági haszonnal jár.
   (15) A költségelosztást úgy kell kidolgozni, hogy az tükrözze a hulladékkeletkezés és
        hulladékgazdálkodás következtében keletkező valós környezetterhelést.
   8
        HL L 273., 2002.10.10., 1. o.
HU                                              15                                              HU
 ---pagebreak---    (16) Annak érdekében, hogy az egész Közösség önellátóvá váljon a hulladékártalmatlanítás
        szempontjából, illetve annak érdekében, hogy a tagállamok külön-külön lépéseket
        tegyenek e cél elérése érdekében, rendelkezni kell a hulladékártalmatlanító
        létesítmények együttműködési hálózatának létrehozásáról, tekintetbe véve a földrajzi
        adottságokat és a bizonyos típusú hulladékok esetében szükséges speciális
        létesítményeket.
   (17) Még részletesebben meg kell határozni a hulladékgazdálkodási tervek készítésével
        kapcsolatos kötelezettség hatályát és tartalmát, többek között a régóta szennyezett
        területekre való alkalmazás és a gazdasági eszközök használata tekintetében, és az
        ilyen tervek kidolgozásának vagy felülvizsgálatának folyamatába bele kell építeni a
        termékek és az anyagok egész életciklusa során felmerülő környezeti hatásainak
        kötelező figyelembevételét. Ahol szükséges tekintetbe kell továbbá venni a
        csomagolásról és a csomagolási hulladékról szóló, 1994. december 20-i 94/62/EK
        európai parlamenti és tanácsi irányelv9 14. cikkében a hulladékgazdálkodási tervekkel
        kapcsolatban meghatározott követelményeket és a hulladéklerakókról szóló, 1999.
        április 26-i 1999/31/EK tanácsi irányelv10 5. cikkében említett, a hulladéklerakókba
        kerülő, biológiailag lebontható hulladékok mennyiségének csökkentésére kidolgozott
        stratégiát.
   (18) A hulladékkeletkezés megelőzése érdekében megvalósított tagállami fellépések
        végrehajtásának javítása és az e területtel kapcsolatos helyes gyakorlat cseréjének
        megkönnyítése érdekében meg kell erősíteni a hulladékkeletkezés megelőzésével
        kapcsolatos rendelkezéseket és a tagállamokkal szemben be kell vezetni a főbb
        környezeti hatásokra koncentráló és a teljes életciklust tekintetbe vevő, a
        hulladékkeletkezés megelőzését célzó programok kidolgozására vonatkozó
        kötelezettséget. Az ilyen célkitűzéseknek és intézkedéseknek a gazdasági növekedés
        és a hulladékkeletkezés által okozott környezeti hatások közötti összefüggés
        megszüntetésére kell irányulniuk. Az érintetteknek és a közvéleménynek lehetőséget
        kell biztosítani a programok kidolgozásában való részvételre, illetve a 2003/35/EK
        európai parlamenti és tanácsi irányelv11 értelmében betekintést kell nyerniük a már
        elkészült programokba.
   (19) A hulladék kezelésével kapcsolatban a veszélyes hulladékokról szóló, 1991. december
        12-i 91/689/EGK tanácsi irányelvben12 meghatározott egyes rendelkezéseket az
        elavult anyagok eltávolítása és a szöveg érthetőségének javítása érdekében módosítani
        kell. A közösségi jogszabályok egyszerűsítésének érdekében ezeket ezen irányelvbe be
        kell emelni. Az összekeverésre vonatkozó tilalom működésének tisztázása és a
        környezet valamint az emberi egészség védelmének érdekében a 91/689/EGK
        irányelvben meghatározott összekeverésre vonatkozó tilalom alól engedélyezhető
        mentességet az olyan esetekre kell korlátozni, amikor az összekeverés az elérhető
        legjobb technika. Következésképpen a 91/689/EGK irányelvet hatályon kívül kell
        helyezni.
   9
        HL L 365., 1994.12.31., 10. o.
   10
        HL L 182., 1999.7.16., 1. o.
   11
        HL L 156., 2003.6.25., 17. o.
   12
        HL L 377., 1991.12.31., 20. o. A 94/31/EK irányelvvel (HL L 168., 1994.7.2., 28. o.) módosított
        irányelv.
HU                                               16                                                     HU
 ---pagebreak---    (20)    Mivel a hulladékolajok ártalmatlanításáról szóló, 1975. június 16-i 75/439/EGK
           tanácsi irányelvben13 a regenerálás által élvezett elsőbbség már nem eredményez
           egyértelmű környezeti hasznot, ezért ezt az irányelvet hatályon kívül kell helyezni.
           Ugyanakkor, mivel a hulladékolajok elkülönített gyűjtése továbbra is rendkívül fontos
           a megfelelő gazdálkodás és a nem megfelelő ártalmatlanításuk által okozott környezeti
           károk megelőzése szempontjából, a hulladékolajok gyűjtésére vonatkozó
           kötelezettséget be kell építeni ebbe az irányelvbe. Következésképpen a 75/439/EGK
           irányelvet hatályon kívül kell helyezni.
   (21)    Az ezen irányelv végrehajtásához szükséges intézkedéseket a Bizottságra ruházott
           végrehajtási hatáskörök gyakorlására vonatkozó eljárások megállapításáról szóló,
           1999. június 28-i 1999/468/EK tanácsi határozattal14 összhangban kell elfogadni.
   (22)    Mivel az ezen irányelvben a környezet védelmével és a belső piac működésének
           biztosításával kapcsolatban kitűzött célokat a tagállamok nem tudják kielégítő szinten
           megvalósítani, és következésképpen a fellépés mértékére és hatásaira tekintettel ezek a
           célok közösségi szinten jobban megvalósíthatók, a Közösség a Szerződés 5. cikkében
           megállapított szubszidiaritás elvével összhangban intézkedéseket fogadhat el. Az
           ugyanazon cikkben foglalt arányosság elvének megfelelően ezen irányelv nem lépi túl
           az említett célkitűzések teljesítéséhez szükséges mértéket,
   ELFOGADTA EZT AZ IRÁNYELVET:
                                                  I. fejezet
                       Tárgy, hatály és fogalommeghatározások
                                                       1. cikk
                                                       Tárgy
   Ez az irányelv az erőforrások használatának keretében történő hulladékkeletkezés és
   hulladékgazdálkodás globális környezeti hatásainak csökkentését célzó intézkedéseket határoz
   meg.
   Ugyanebből a célból tartalmaz olyan rendelkezéseket, amelyek értelmében a tagállamoknak
   prioritásként kezelt intézkedéseket kell tenniük a hulladékkeletkezés megelőzése vagy
   csökkentése, illetve a hulladékkeletkezés káros hatásainak csökkentése érdekében és
   másodsorban a hulladék újrahasználattal, újrafeldolgozással vagy egyéb hasznosítási
   műveletekkel történő hasznosítása érdekében.
                                                       2. cikk
                                                Alkalmazási kör
   Ennek az irányelvnek a hatálya nem terjed ki a légkörbe kibocsátott gáz halmazállapotú
   anyagokra.
   13
           HL L 194., 1975.7.25., 23. o. A legutóbb a 2000/76/EK európai parlamenti és tanácsi irányelvvel
           (HL L 332., 2000.12.28., 91. o.) módosított irányelv.
   14
           HL L 184., 1999.7.17., 23. o.
HU                                                        17                                               HU
 ---pagebreak---    1.      Nem terjed ki továbbá a következő hulladékkategóriákra, e kategóriák egyes olyan
           speciális vonatkozásai tekintetében, amelyek már más közösségi jogszabályok
           hatálya alá tartoznak:
           a)     radioaktív hulladék;
           b)     ásványi erőforrások kutatása, fejtése, kezelése és tárolása során, valamint a
                  kőfejtők üzemeltetése eredményeként létrejövő hulladék;
           c)     fekáliák és egyéb természetes, nem veszélyes anyagok, amelyeket a
                  növénytermesztésben és állattenyésztésben használnak;
           d)     szennyvizek, a folyékony hulladékok kivételével;
           e)     hatástalanított robbanóanyagok;
           f)     kitermeletlen szennyezett talaj.
   2.      Az irányelv hatálya nem terjed ki az állati tetemekre vagy az 1774/2002/EK
           rendelettel összhangban lévő használatra szánt állati melléktermékekre az ezen
           irányelvnek az állati melléktermékeket tartalmazó biológiai hulladék kezelésére való
           alkalmazásának sérelme nélkül.
   3.      Az irányelv hatálya nem terjed ki a fekáliákra, a szalmára és egyéb természetes, a
           mezőgazdasági termelésből származó olyan nem veszélyes hulladékokra, amelyeket
           a gazdálkodásban vagy biomasszából energia előállítására használnak a környezetre
           vagy az emberi egészségre veszélytelen eljárások vagy módszerek alkalmazásával.
   4.      „állati tetemek”: a mezőgazdasági vagy állattenyésztési gyakorlat keretében nem
           levágás, hanem egyéb okok miatt elpusztult állatok, beleértve a járványos
           állatbetegség felszámolása érdekében elpusztított állatokat is.
                                                3. cikk
                                      Fogalommeghatározások
   Ezen irányelv alkalmazásában az alábbi meghatározások érvényesek:
   a)      „hulladék”: olyan anyag vagy tárgy, amelytől birtokosa megválik, megválni
           szándékozik, vagy megválni köteles;
   b)      „termelő”: akinek a tevékenysége során hulladék keletkezik vagy bárki, aki
           előkészítő feldolgozási folyamatot, keverést vagy egyéb olyan műveletet végez,
           amely ezen hulladék jellegében vagy összetételében változást eredményez;
   c)      „birtokos”: a hulladék termelője, vagy az a természetes vagy jogi személy, akinek a
           hulladék a birtokában van;
   d)      „gazdálkodás”: a hulladékok gyűjtése, szállítása, hasznosítása és ártalmatlanítása,
           beleértve az ilyen műveletek felügyeletét és a hulladéklerakók utógondozását is
           lezárásuk után;
HU                                                 18                                           HU
 ---pagebreak---    e)      „gyűjtés”: a hulladék összeszedése, annak egy hulladékkezelő létesítménybe történő
           elszállítása céljából;
   f)      „újrahasználat”: bármilyen hasznosítási művelet, amelynek következtében a már
           hulladékká vált termékeket vagy összetevőket újra felhasználják ugyanarra a célra,
           mint amire eredetileg azokat szánták;
   g)      „újrafeldolgozás”: a hulladék hasznosítása termékként vagy anyagként az eredeti
           vagy egyéb célra. Ebbe nem tartozik bele az energia hasznosítása;
   h)      „hulladék ásványolajok”: bármely ásványi eredetű kenőolaj vagy ipari olaj, amely az
           eredeti rendeltetési céljának megfelelően tovább már nem használható fel, különösen
           a hulladékká vált motorolajok és sebességváltó-olajok, az ásványi eredetű
           kenőolajok, turbinaolajok és hidraulikaolajok;
   i)      „kezelés”: hasznosítás vagy ártalmatlanítás.
                                                 4. cikk
                                        Hulladékok jegyzéke
   A Bizottság összeállítja a hulladékok jegyzékét a 36. cikk (2) bekezdésében említett eljárással
   összhangban.
   A jegyzékben szerepelnek a 12-15. cikk alapján veszélyesnek minősülő hulladékok, tekintetbe
   véve a hulladék eredetét és összetételét és szükség esetén a koncentráció határértékeit.
                                             II. fejezet
                             Hasznosítás és ártalmatlanítás
                                             1. SZAKASZ
                                            ÁLTALÁNOS
                                                 5. cikk
                                             Visszatérítés
   1.      A tagállamok megteszik a szükséges intézkedéseket annak biztosítása érdekében,
           hogy minden hulladék olyan műveleteken megy keresztül, amelyek következtében
           azokat hasznos célra fel lehet használni vagy az üzemben, vagy pedig a szélesebb
           értelemben vett gazdaságban más olyan erőforrások helyettesítésére, amelyeket
           egyébként erre a célra használtak volna, vagy olyan műveleteken, amelyek
           következtében ilyen célú felhasználásra alkalmassá válik, a továbbiakban:
           hasznosítási műveletek. A tagállamok hasznosítási műveletnek tekintik legalább a II.
           mellékletben felsorolt műveleteket.
   2.      A Bizottság a 36. cikk (2) bekezdésében említett eljárással összhangban végrehajtási
           intézkedéseket fogadhat el olyan hatékonysági kritériumok meghatározása
HU                                                 19                                              HU
 ---pagebreak---              érdekében, amelyek alapján a II. mellékletben felsorolt műveleteknek az (1)
             bekezdésben említettek szerinti hasznossága értékelhető.
                                                   6. cikk
                                              Ártalmatlanítás
   1.        A tagállamok biztosítják, hogy amennyiben a 5. cikk (1) bekezdésével összhangban
             hasznosítás nem valósítható meg, minden hulladék ártalmatlanítási műveleteken
             megy keresztül.
             A tagállamok tiltják a hulladékok ellenőrizetlen elvezetését, lerakását vagy
             ellenőrizetlen ártalmatlanítását.
   2.        A tagállamok ártalmatlanítási műveletnek tekintik legalább az I. mellékletben
             felsorolt műveleteket, még akkor is, ha a művelet másodlagos következményeként
             anyag vagy energia visszanyerésére kerül sor.
   3.        Amennyiben annak ellenére, hogy az erőforrások helyettesítésére sor kerül, egy
             művelet eredményei arra mutatnak, hogy az 1. cikk alkalmazásában a művelet csak
             alacsony potenciállal rendelkezik, a Bizottság a 36. cikk (2) bekezdésében említett
             eljárásnak megfelelően végrehajtási intézkedéseket fogadhat el az adott műveletnek
             az I. mellékletben szereplő jegyzékbe való felvétele érdekében.
                                                   7. cikk
                                                  Feltételek
   A tagállamok biztosítják, hogy a hulladék hasznosítása vagy ártalmatlanítása a következők
   szerint történik:
   a)        az emberi egészség veszélyeztetése nélkül;
   b)        olyan folyamatok vagy módszerek alkalmazása nélkül, amelyek károsíthatják a
             környezetet;
   c)        a vízre, a levegőre, a talajra és a növény- és állatvilágra jelentett kockázat nélkül;
   d)        kellemetlen zaj vagy szag okozása nélkül;
   e)        a tájképre vagy a különleges érdeklődésre számot tartó helyekre gyakorolt
             kedvezőtlen hatás nélkül.
                                                   8. cikk
                                                 Felelősség
   A tagállamok biztosítják, hogy a hulladék birtokosa saját maga elvégzi a birtokában lévő
   hulladék hasznosítását vagy ártalmatlanítását, vagy egy hulladékkezelési műveleteket végző
   létesítménnyel vagy vállalkozással végezteti el a hulladék hasznosítását vagy ártalmatlanítását
   vagy pedig egy magán vagy állami hulladékgyűjtővel bonyolíttatja le azt.
HU                                                   20                                             HU
 ---pagebreak---                                              2. SZAKASZ
                                  KÖLTSÉGEK ÉS HÁLÓZATOK
                                                 9. cikk
                                              Költségek
   A tagállamok biztosítják, hogy a hulladék hasznosításával vagy ártalmatlanításával járó
   költségek az esettől függően a birtokos, a korábbi birtokosok és a termelő között oszlanak
   meg.
                                                10. cikk
                            Hulladékártalmatlanító létesítmények hálózata
   Minden tagállam, amennyiben szükséges vagy tanácsos, a többi tagállammal
   együttműködésben, meghozza a szükséges intézkedéseket a hulladékártalmatlanító
   létesítmények integrált és megfelelő hálózatának létrehozása érdekében, figyelembe véve a
   96/61/EK irányelv 2. cikkének (11) bekezdése szerinti elérhető legjobb technikákat, a
   továbbiakban: elérhető legjobb technikák.
   A hálózatnak képessé kell tennie a Közösség egészét arra, hogy a hulladékártalmatlanítás
   területén önellátóvá váljon, és a tagállamokat, hogy törekedhessenek e cél egyénileg történő
   elérésére, figyelembe véve a földrajzi adottságokat és azt, hogy bizonyos típusú hulladékok
   számára különleges létesítmények létrehozása szükséges.
   A hálózat lehetővé teszi azt, hogy a hulladék az egyik legközelebbi, a célnak megfelelő
   létesítményben legyen ártalmatlanítható a leginkább alkalmas módszerek és technológiák
   segítségével azért, hogy biztosítható legyen a környezet- és az egészségvédelem magas
   szintje.
                                            III. fejezet
                                  A hulladék megszűnése
                                                11. cikk
                                  Másodlagos termékek és anyagok
   1.       Annak meghatározása céljából, hogy egyes hulladékokat helyénvaló-e többé nem
            hulladéknak, újrahasználtnak, újrafeldolgozási vagy hasznosítási műveleteten
            átesettnek tekinteni, és a szóban forgó hulladékot másodlagos termékként vagy
            anyagként újraosztályozni, a Bizottságnak a következő feltételek teljesülését kell
            megvizsgálnia:
            a)    az újraosztályozás nem vezet-e általánosságban negatív környezeti hatásokhoz;
            b)     az ilyen másodlagos termékeknek vagy anyagoknak van-e piaca.
HU                                                 21                                           HU
 ---pagebreak---    2.       Az (1) bekezdés értelmében elvégzett vizsgálat alapján a Bizottság a 36. cikk (2)
            bekezdésében említett eljárással összhangban olyan végrehajtási intézkedéseket
            fogad el a hulladék adott termék- vagy anyagkategóriájával kapcsolatban, amely
            meghatározza az annak feltételeként teljesítendő környezetvédelmi és minőségbeli
            kritériumokat, hogy a szóban forgó hulladékot ezen túl másodlagos terméknek vagy
            anyagnak lehessen tekinteni.
   3.       A (2) bekezdés alapján meghatározott kritériumoknak biztosítaniuk kell, hogy a
            létrejövő másodlagos termék vagy anyag jellemzői megfelelnek a szükséges
            forgalombahozatali feltételeknek.
            A kritériumoknak figyelembe kell venniük a másodlagos anyag esetlegesen a
            környezetre káros felhasználásának vagy szállításának kockázatát, és olyan szinten
            kell azokat megállapítani, amely garantálja az emberi egészség és a környezet magas
            szintű védelmét.
                                          IV. fejezet
                                   Veszélyes hulladékok
                                         ESLŐ SZAKASZ
                                  OSZTÁLYOZÁS ÉS JEGYZÉK
                                              12. cikk
                                            Osztályozás
   A hulladék veszélyes hulladéknak tekintendő, amennyiben a III. mellékletben felsorolt
   tulajdonságok közül eggyel vagy többel rendelkezik.
   A háztartásokban keletkező veszélyes hulladékot nem kell veszélyes hulladéknak tekinteni,
   amennyiben annak begyűjtéséről hulladékkezelési műveleteket végező vállalkozás, illetve
   magán vagy állami hulladékgyűjtő vállalkozás gondoskodik.
   Az 1774/2002/EK rendelet hatálya alá tartozó állati melléktermékek és az ezekből származó
   termékek nem képezik az ezen irányelv veszélyes hulladékokkal kapcsolatos
   rendelkezéseinek tárgyát, kivéve ha azokat veszélyes hulladékokkal keverték össze.
                                              13. cikk
                                              Jegyzék
   A Bizottság a 36. cikk (2) bekezdésében említett eljárással összhangban elkészíti a veszélyes
   hulladékok jegyzékét, a továbbiakban: jegyzék.
   A jegyzékben figyelembe veszik a hulladék eredetét és összetételét, valamint ha az szükséges,
   a koncentráció határértékeit.
HU                                              22                                               HU
 ---pagebreak---                                          14. cikk
                     A jegyzékben nem szereplő veszélyes hulladékok
   1. Egy tagállam akkor is kezelhet egy hulladékot veszélyes hulladékként, ha a szóban
      forgó hulladék nem szerepel a 4. cikkben említett jegyzékben, a továbbiakban:
      jegyzék, de egy vagy több, a III. mellékletben felsorolt tulajdonsággal rendelkezik.
      A szóban forgó tagállam minden ilyen esetről értesíti a Bizottságot a 34. cikk (1)
      bekezdésében meghatározott jelentésben, és a Bizottság rendelkezésére bocsát
      minden vonatkozó információt.
   2. A Bizottság a kapott értesítések alapján felülvizsgálja a jegyzéket és a 36. cikk (2)
      bekezdésében említett eljárásnak megfelelően dönt annak esetleges
      hozzáigazításáról.
                                         15. cikk
                      A jegyzékben szereplő nem veszélyes hulladék
   1. Amennyiben a tagállamok bizonyítékokkal tudják alátámasztani, hogy egy adott, a
      jegyzékben veszélyes hulladékként szereplő hulladék nem rendelkezik a III.
      mellékletben felsorolt tulajdonságok egyikével sem, a szóban forgó hulladékot
      kezelheti nem veszélyes hulladékként.
      A szóban forgó tagállam minden ilyen esetről értesíti a Bizottságot a 34. cikk (1)
      bekezdésében meghatározott jelentésben, és a Bizottság rendelkezésére bocsát
      minden szükséges bizonyítékot.
   2. A Bizottság a kapott értesítések alapján felülvizsgálja a jegyzéket és a 36. cikk (2)
      bekezdésében említett eljárásnak megfelelően dönt annak esetleges
      hozzáigazításáról.
                                 MÁSODIK SZAKASZ
                          KÜLÖNLEGES KÖVETELMÉNYEK
                                         16. cikk
                                     Különválasztás
   1. A tagállamok megteszik a szükséges intézkedéseket annak biztosítása érdekében,
      hogy a következő feltételek teljesülnek abban az esetben, amikor a veszélyes
      hulladékot összekeverik vagy más tulajdonságokkal rendelkező szintén veszélyes
      hulladékokkal, vagy más hulladékokkal vagy anyagokkal:
      a)    az összekeverési műveletet olyan létesítmény vagy vállalkozás végzi, amely a
            19. cikkel összhangban rendelkezik engedéllyel;
      b)    a 7. cikkben meghatározott feltételek teljesülnek;
      c)    a hulladékgazdálkodás környezeti hatásai nem válnak súlyosabbá;
HU                                          23                                              HU
 ---pagebreak---             d)     a szóban forgó művelet összhangban van az elérhető legjobb technikákkal.
   2.       A tagállamok által meghatározandó műszaki és gazdasági megvalósíthatósági
            kritériumok függvényében, ha egy veszélyes hulladékot az (1) bekezdésben
            meghatározottakkal ellentétes módon kevertek össze más tulajdonságokkal
            rendelkező szintén veszélyes hulladékokkal vagy más hulladékokkal vagy
            anyagokkal, a 7. cikknek való megfelelés érdekében szükség esetén ezeket külön kell
            választani.
                                                17. cikk
                                               Címkézés
   1.       A tagállamok megteszik a szükséges intézkedéseket annak érdekében, hogy a
            veszélyes hulladék a gyűjtés, a szállítás és az átmeneti tárolás során a hatályos
            nemzetközi és közösségi előírásoknak megfelelően legyen csomagolva és címkézve.
   2.       Veszélyes hulladék átadása esetén a hulladékot a 259/93/EK tanácsi rendeletben
            említett azonosító nyomtatvány kíséri.
                                                18. cikk
                                         Ásványi hulladékolaj
   A veszélyes hulladék kezelésével kapcsolatban a 16. és a 17. cikkben meghatározott
   kötelezettségek sérelme nélkül, a tagállamok megteszik a szükséges intézkedéseket annak
   biztosítása érdekében, hogy az ásványi hulladékolajokat a 7. cikkel összhangban gyűjtik be és
   kezelik.
                                             V. fejezet
                        Engedélyek vagy nyilvántartásba vétel
                                             1. SZAKASZ
                                           ENGEDÉLYEK
                                           1. ALSZAKASZ
                                            ÁLTALÁNOS
                                                19. cikk
                                              Kibocsátás
   1.       A tagállamok előírják minden ártalmatlanítási vagy hasznosítási műveleteket végezni
            kívánó létesítmény vagy vállalkozás számára a nemzeti illetékes hatóságok által
            kibocsátandó engedély beszerzését.
            Az engedélyek a következőket tartalmazzák:
            a)     a kezelhető hulladék típusai és mennyiségei;
HU                                                 24                                            HU
 ---pagebreak---             b)    minden engedélyezett művelettípushoz az érintett telepre érvényes műszaki
                  követelmények;
            c)    a meghozandó biztonsági intézkedések;
            d)    minden művelettípus esetében a használandó módszer.
            Az engedélyek tartalmazhatnak további feltételeket és kötelezettségeket.
   2.       Az engedélyek kiadhatók egy meghatározott időszakra és megújíthatók.
   3.       Ha a nemzeti illetékes hatóság úgy ítéli meg, hogy az alkalmazni kívánt kezelési
            módszer környezetvédelmi szempontból elfogadhatatlan, akkor megtagadhatja az
            engedély kibocsátását.
   4.       Bármilyen energetikai hasznosításra vonatkozó engedély feltétele, hogy az energia
            hasznosításának nagy fokú energiahatékonyság mellett kell megvalósulnia.
                                              20. cikk
                          A 96/61/EK irányelv alapján kiadott engedélyek
   Ezen irányelv 19. cikkének (1) bekezdése nem alkalmazandó azokra a létesítményekre vagy
   vállalkozásokra, amelyek a 96/61/EK irányelv alapján engedélyt kaptak.
                                              21. cikk
                                     Végrehajtási intézkedések
   A Bizottság a 36. cikk (2) bekezdésében említett eljárásnak megfelelően az engedélyekkel
   kapcsolatos minimumszabályokat fogadhat el a hulladék környezetbarát módon történő
   kezelésének biztosítása érdekében.
                                         2. ALSZAKASZ
                                         MENTESSÉGEK
                                              22. cikk
                                            Jogosultság
   A tagállamok a 19. cikk (1) bekezdésében foglaltak alól mentességet adhatnak a
   következőknek:
   a)       olyan létesítmények vagy vállalkozások, amelyek maguk végzik saját maguk által
            termelt hulladékuk helyszínen történő kezelését;
   b)       olyan létesítmények vagy vállalkozások, amelyek hulladék hasznosítást végeznek.
   Ha egy létesítmény vagy egy vállalkozás ártalmatlanítást és hasznosítást egyaránt végez,
   akkor mentességet csak a hasznosítási műveletek tekintetében kaphat.
HU                                              25                                            HU
 ---pagebreak---                                                  23. cikk
                                           Általános szabályok
   1.        Ha egy tagállam a 22. cikk rendelkezései értelmében mentességet kíván
             engedélyezni, biztosítania kell, hogy az illetékes hatóságok minden egyes
             tevékenységtípussal kapcsolatban lefektetik a mentesség hatálya alá tartozó hulladék
             típusait és mennyiségeit meghatározó általános szabályokat és a használandó kezelési
             módszert.
             E szabályoknak az elérhető legjobb technikákon kell alapulniuk és biztosítaniuk kell
             a 7. cikknek való megfelelést.
   2.        A tagállamok tájékoztatják a Bizottságot az (1) bekezdés értelmében meghatározott
             általános szabályokról.
                                                 24. cikk
                                          Veszélyes hulladékok
   Veszélyes hulladék estében a tagállamok csak olyan létesítmények vagy vállalkozások
   esetében engedélyezhetnek mentességet a 22. cikk értelmében, amelyek hasznosítási
   műveleteket végeznek.
   A 23. cikk (1) bekezdésében meghatározott általános szabályokon kívül a tagállamok
   meghatározzák a veszélyes hulladékra vonatkozó mentességgel kapcsolatos speciális
   feltételeket, beleértve a hulladék veszélyes összetevőinek koncentrációjára vonatkozó
   határértékeket, kibocsátási határértékeket, a tevékenység típusát, valamint a hasznosítás
   különböző formáinak végzéséhez kapcsolódó bármilyen más szükséges követelményt.
                                              2. SZAKASZ
                                     NYILVÁNTARTÁSBA VÉTEL
                                                 25. cikk
                                          nyilvántartásba vétel
   1.        A tagállamok biztosítják, hogy a nemzeti illetékes hatóságok nyilvántartást vezetnek
             a hulladékgyűjtést vagy hulladékszállítást hivatásszerűen végző, illetve
             kereskedőként vagy közvetítőként mások megbízásából hulladékot kezelő olyan
             létesítményekről vagy vállalkozásokról, amelyek a 19. cikk (1) bekezdése értelmében
             engedély beszerzésére nem kötelesek.
             Ezeknek a létesítményeknek vagy vállalkozásoknak meg kell felelniük bizonyos
             minimumszabályoknak.
   2.        Az 1. szakasz 2. alszakasza értelmében mentességet élvező minden létesítményt vagy
             vállalkozást fel kell venni az (1) bekezdésben említett nyilvántartásba.
   3.        A Bizottság a 36. cikk (2) bekezdésében említett eljárásnak megfelelően elfogadja az
             (1) bekezdés második albekezdésében említett minimumszabályokat.
HU                                                  26                                            HU
 ---pagebreak---    4. A tagállamok gondoskodnak arról, hogy a területükön működő hulladékgyűjtési és
      hulladékszállítási rendszer biztosítja, hogy a begyűjtött és elszállított hulladék
      megfelelő, a 7. cikkben meghatározott kötelezettségeket betartó kezelő
      létesítményekbe kerül.
                                       VI. fejezet
                               Hulladékgazdálkodás
                                       1. SZAKASZ
                                         TERVEK
                                           26. cikk
                                Hulladékgazdálkodási tervek
   1. A tagállamok biztosítják, hogy az illetékes hatóságaik az 1. cikknek megfelelően egy
      vagy több hulladékgazdálkodási tervet készítenek, amelynek felülvizsgálatára
      legalább ötévente sor kerül.
      Az említett tervnek egyedül vagy több tervnek együttesen az érintett tagállam teljes
      földrajzi értelemben vett területét le kell fedniük.
   2. Az (1) bekezdésben meghatározott hulladékgazdálkodási tervek keretében elemzést
      kell készíteni az érintett földrajzi egység aktuális hulladékgazdálkodási helyzetéről,
      valamint meg kell határozni a hulladék keletkezésének megelőzése, a hulladék
      újrahasználata, újrafeldolgozása, hasznosítása és biztonságos ártalmatlanítása
      érdekében meghozandó intézkedéseket.
   3. A hulladékgazdálkodási tervekben legalább a következőknek kell szerepelniük:
      a)     a keletkezett hulladék típusa, mennyisége és eredete, valamint az ország
             területén kívülről származó kezelendő hulladék;
      b)     általános műszaki követelmények, beleértve a gyűjtési rendszereket és a
             kezelési módszereket;
      c)     a különleges politikai, műszaki vagy hulladékgazdálkodási problémákat felvető
             hulladékáramokra vonatkozó különleges rendelkezések;
      d)     a már létező ártalmatlanító és főbb hasznosító létesítmények, valamint a régóta
             szennyezett hulladékártalmatlanító területek azonosítása és értékelése és ezek
             rehabilitációjára vonatkozó intézkedések;
      e)     a telepek azonosításához szükséges kritériumok formájában elegendő
             információ ahhoz, hogy az illetékes hatóságok dönteni tudjanak a jövőbeli
             ártalmatlanítási vagy hasznosítási létesítmények engedélyeinek megadásáról;
      f)     azon természetes vagy jogi személyek, akik a hulladékgazdálkodás végzésére
             engedéllyel rendelkeznek;
HU                                            27                                             HU
 ---pagebreak---             g)     a hulladékgazdálkodással kapcsolatos pénzügyi és szervezési vonatkozások;
            h)     a különböző hulladékkal kapcsolatos problémák megoldására alkalmazott
                   egyes gazdasági eszközök hasznosságának és megfelelőségének vizsgálata,
                   tekintetbe véve, hogy fenn kell tartani a belső piac zökkenőmentes működését.
   4.       A hulladékgazdálkodási terveknek meg kell felelniük a 94/62/EK irányelv 14.
            cikkében a hulladékgazdálkodási tervekkel kapcsolatban meghatározott
            követelményeknek és az 1999/31/EK irányelv 5. cikkében említett, a
            hulladéklerakókba kerülő, biológiailag lebontható hulladékok mennyiségének
            csökkentésére kidolgozott stratégiának, beleértve az átfogó figyelemfelkeltő
            kampányokat és a gazdasági eszközök használatát.
   5.       A tagállamok értesítik a Bizottságot az elfogadott hulladékgazdálkodási tervekről,
            vagy hulladékgazdálkodási terveik felülvizsgálatáról.
            Ugyanakkor a tagállamok általános értékelést juttatnak el a Bizottsághoz arról, hogy
            a tervek hogyan járulnak hozzá az ebben az irányelvben meghatározott célok
            eléréséhez. Az említett értékelés tartalmazza a hulladékgazdálkodási terveknek a
            2001/42/EK irányelvben meghatározott stratégiai környezeti vizsgálatát.
                                               27. cikk
                                  Tagállamok közötti együttműködés
   A 26. cikkel összhangban lévő hulladékgazdálkodási tervek készítése során a tagállamok
   adott esetben más érintett tagállamokkal együttműködnek.
   A tagállamok a 2003/35/EK irányelvvel összhangban és a terveknek egy mindenki által
   hozzáférhető internetes oldalon történő közzétételével biztosítják a közvélemény részvételét.
                                               28. cikk
                                      Végrehajtási intézkedések
   A Bizottság a 36. cikk (2) bekezdésével összhangban elfogadja a 26. cikk (5) bekezdése
   értelmében küldendő értesítés formátumát.
                                            2. SZAKASZ
             A HULLADÉKKELETKEZÉS MEGELŐZÉSÉT CÉLZÓ PROGRAMOK
                                               29. cikk
                                             Letelepedés
   1.       A tagállamok az 1. cikknek megfelelően legkésőbb [az irányelv hatálybalépését
            követő harmadik év]-ig a hulladékkeletkezés megelőzését célzó programokat hoznak
            létre.
            A szóban forgó programokat vagy be kell építeni a 26. cikkben meghatározott
            hulladékgazdálkodási tervekbe, vagy azoknak külön programokként kell működniük.
HU                                                 28                                            HU
 ---pagebreak---            A programokat a hatékony végrehajtás szempontjából legmegfelelőbb földrajzi
           szinten kell kidolgozni.
   2.      A tagállamok biztosítják, hogy a 2003/35/EK irányelvvel összhangban az
           érintetteknek és a közvéleménynek legyen lehetősége a programok kidolgozásában
           részt venni, illetve az elkészült programokba betekintést nyerni.
                                                30. cikk
                                               Tartalom
   1.      Programjaikban a tagállamok a hulladékkeletkezés megelőzésére vontkozó célokat
           határoznak meg és értékelik a IV. mellékletben meghatározott intézkedések
           meghozatalának lehetőségeit.
           Az ilyen célkitűzéseknek és intézkedéseknek a gazdasági növekedés és a
           hulladékkeletkezés által okozott környezeti hatások közötti összefüggés
           megszüntetésére kell irányulniuk.
   2.      A tagállamok specifikus minőségi és mennyiségi célkitűzéseket és mutatókat
           határoznak meg az egyéni intézkedések által elért előrehaladás nyomon követése és
           vizsgálata érdekében elfogadott intézkedésekhez vagy intézkedésegyüttesekhez.
                                                31. cikk
                                             Felülvizsgálat
   A tagállamok rendszeresen, de legalább jelentéseiknek a 34. cikk (1) bekezdésével
   összhangban történő benyújtása előtt értékelik a hulladékkeletkezés megelőzését célzó
   programokat.
                                            VII. fejezet
                             Ellenőrzések és nyilvántartások
                                                32. cikk
                                              Ellenőrzések
   1.      A hulladékkezelési műveleteket végző létesítményeket vagy vállalkozásokat, a
           hulladékgyűjtést vagy hulladékszállítást hivatásszerűen végző, illetve mások
           megbízásából hulladékot kezelő létesítményeket vagy vállalkozásokat és a veszélyes
           hulladékok termelőit az illetékes hatóságok megfelelő időszakos ellenőrzésnek vetik
           alá.
   2.      A gyűjtési és a szállítási műveletekre vonatkozó ellenőrzéseknek ki kell terjedniük a
           begyűjtött és elszállított hulladék eredetére és rendeltetési helyére.
HU                                                 29                                            HU
 ---pagebreak---                                                 33. cikk
                                        Nyilvántartás vezetése
   1.   A 19. cikk (1) bekezdésében említett létesítmények vagy vállalkozások, a veszélyes
        hulladékok termelői és a veszélyes hulladékot gyűjtő és szállító létesítmények és
        vállalkozások nyilvántartást vezetnek a hulladék mennyiségéről, tulajdonságairól,
        eredetéről, és ahol az lényeges, rendeltetési helyéről, gyűjtési gyakoriságáról,
        szállítási módjáról és kezelési módszeréről és ezeket az információkat kérésre az
        illetékes hatóságok rendelkezésére bocsátják.
   2.   A veszélyes hulladékok esetében a nyilvántartást legalább három évig meg kell
        őrizni, kivéve a veszélyes hulladékot szállító létesítményeket vagy vállalkozásokat,
        amelyek esetében a nyilvántartást legalább 12 hónapig kell megőrizni.
        Az illetékes hatóságoknak vagy a hulladék előző birtokosának kérésére a kezelési
        műveletek elvégzését igazoló okiratokat be kell mutatni.
                                           VIII. fejezet
                                     Záró rendelkezések
                                                34. cikk
                                       Jelentés és felülvizsgálat
   1.   A tagállamok három éves időszakonként ágazati jelentések15 formájában
        tájékoztatják a Bizottságot ezen irányelv végrehajtásáról.
        A jelentést egy a Bizottság által a 91/692/EGK irányelv16 6. cikkében említett
        eljárásnak megfelelően létrehozott kérdőív vagy vázlat alapján kell elkészíteni. A
        jelentést a jelentés által lefedett három éves időszak letelte után legkésőbb kilenc
        hónappal el kell küldeni a Bizottságnak.
        A tagállamok a jelentésekben információt közölnek a hulladékkeletkezés
        megelőzését célzó programjaik végrehajtásában elért előrehaladásról.
        A jelentéstételi kötelezettség keretében adatokat kell gyűjteni az élelmiszer-
        hulladékokról, amelyek alapján meghatározhatók a biztonságos felhasználás,
        visszanyerés, újrafeldolgozás és ártalmatlanítás szabályai.
   2.   A Bizottság a jelentés által lefedett időszak kezdete előtt hat hónappal megküldi a
        tagállamnak a kérdőívet vagy a vázlatot.
   15
      A hulladékkeletkezéssel és hulladékkezeléssel kapcsolatos mennyiségi információk jelentése a
      2150/2002/EK rendelet hatálya alatt valósul meg. A jelentéstétel gyakoriságát és határidejét ennek a
      rendeletnek a mellékeltében kell meghatározni.
   16
      HL L 377., 1991.12.31., 48. o.
HU                                                 30                                                      HU
 ---pagebreak---    3.      A Bizottság az (1) bekezdéssel összhangban a tagállamok által készített jelentések
           kézhezvételétől számított kilenc hónapon belül közösségi jelentést tesz közzé az
           irányelv végrehajtásáról.
   4.      Az ezen irányelv hatálybalépése után öt évvel elkészítendő jelentésben a Bizottság
           felülvizsgálja az irányelv végrehajtását és adott esetben felülvizsgálati javaslatot
           terjeszt elő.
                                               35. cikk
                              A műszaki fejlődéshez való hozzáigazítás
   A Bizottság a 36. cikk (2) bekezdésében említett eljárásnak megfelelően elfogadja a
   mellékleteknek a műszaki fejlődéshez való hozzáigazításához szükséges módosításokat.
                                               36. cikk
                                              Bizottság
   1.      A Bizottság tevékenységét egy bizottság segíti (a továbbiakban: bizottság).
   2.      Az e bekezdésre való hivatkozáskor az 1999/468/EK határozat 5. és 7. cikkét kell
           alkalmazni, tekintettel annak 8. cikkének rendelkezéseire.
           Az 1999/468/EK határozat 5. cikkének (6) pontjában megállapított időtartam 3
           hónapban kerül meghatározásra.
   3.      A bizottság elfogadja az eljárási szabályzatát.
                                               37. cikk
                                              Átültetés
   1.      A tagállamok hatályba léptetik azokat a törvényi, rendeleti és közigazgatási
           rendelkezéseket, amelyek szükségesek ahhoz, hogy ennek az irányelvnek legkésőbb
           [szúrja be a dátumot – a hatálybalépéstől számított 24 hónap]-on belül
           megfeleljenek. E rendelkezések szövegét, valamint a rendelkezések és az irányelv
           közötti megfelelési táblázatot haladéktalanul közlik a Bizottsággal.
           Amikor a tagállamok elfogadják ezeket az intézkedéseket, azokban hivatkozni kell
           erre az irányelvre, vagy azokhoz hivatalos kihirdetésük alkalmával ilyen hivatkozást
           kell fűzni. A hivatkozás módját a tagállamok határozzák meg.
   2.      Ha a tagállamok az ezen irányelv által szabályozott területre vonatkozó fontos
           nemzeti jogi rendelkezéseket fogadnak el, azok szövegét közlik a Bizottsággal.
HU                                               31                                             HU
 ---pagebreak---                                               38. cikk
                                            Visszavonás
   A 75/439/EGK, a 75/442/EGK és a 91/689/EGK irányelvek hatályukat vesztik.
   A hatályon kívül helyezett irányelvekre való hivatkozások erre az irányelvre való
   hivatkozásnak tekintendők, és az V. mellékletben található megfelelési táblázatnak
   megfelelően kell azokat értelmezni.
                                              39. cikk
                                           Hatálybalépés
   Ez az irányelv az Európai Unió Hivatalos Lapjában való közzétételét követő huszadik napon
   lép hatályba.
                                              40. cikk
                                             Címzettek
   Jelen irányelv címzettjei a tagállamok.
   Kelt Brüsszelben, -án/-én.
   Az Európai Parlament részéről               a Tanács részéről
   Az elnök                                    az elnök
HU                                               32                                          HU
 ---pagebreak---                                            I. MELLÉKLET
                      HULLADÉKÁRTALMATLANÍTÁSI MŰVELETEK
   D 1 Lerakás a talaj felszínére vagy a talajba (pl. hulladéklerakó stb.)
   D 2 Talajban történő kezelés (pl. folyadékok vagy iszapok talajban történő biológiai lebontása
   stb.)
   D 3 Mély-injektálás (pl. szivattyúzható hulladékok injektálása kutakba, sódómokba vagy
   természetes földalatti üregekbe stb.)
   D 4 Felszíni feltöltés (pl. folyékony vagy iszapok elhelyezése árkokban, mélyedésekben,
   tározó vagy ülepítő tavakban stb.)
   D 5 Lerakás műszaki védelemmel (pl. a hulladék elhelyezése fedett, szigetelt, a környezettől
   és egymástól is elkülönített cellákban stb.)
   D 6 Bevezetés víztestbe, kivéve a tengereket/óceánokat
   D 7 Bevezetés tengerbe vagy óceánba, beleértve a tengerfenéken történő elhelyezést is
   D 8 E mellékletben máshol nem meghatározott biológiai kezelés, amelynek eredményeként
   létrejövő vegyületeket, keverékeket a D 1-D 12 műveletek valamelyikével kezelnek
   D 9 E mellékletben máshol nem meghatározott fiziko-kémiai kezelés, amelynek
   eredményeként létrejövő vegyületeket, keverékeket a D 1-D 12 műveletek valamelyikével
   kezelnek (pl. elpárologtatás, szárítás, kiégetés stb.)
   D 10 Hulladékégetés szárazföldön
   D 11 Hulladékégetés tengeren
   D 12 Tartós tárolás (pl. tartályokban történő elhelyezés mélyművelésű bányában stb.)
   D 13 Keverés vagy elegyítés a D 1-D 12 műveletek valamelyikének elvégzését megelőzően
   D 14 Átcsomagolás a D 1-D 13 műveletek valamelyikének elvégzését megelőzően
   D 15 Tárolás a D 1-D 14 műveletek valamelyikének elvégzéséig (a képződés helyén történő
   átmeneti tárolás és gyűjtés kivételével)
HU                                                 33                                             HU
 ---pagebreak---                                             II. MELLÉKLET
                             HULLADÉKHASZNOSÍTÁSI MŰVELETEK
   R1 Elsődlegesen tüzelőanyagként vagy más módon való felhasználás, energianyerés céljából
   Ebbe csak akkor tartoznak bele a települési szilárdhulladékot feldolgozó égetőművek, ha
   energiahatékonyságuk megegyezik vagy meghaladja:
   –         a 0,60-at a működő és az alkalmazandó közösségi jogszabályokkal összhangban
             2009. január 1-je előtt engedélyezett létesítmények esetében,
   –         a 0,65-öt a 2008. december 31. után engedélyezett létesítmények esetében,
   a következő képlet alkalmazásával17
   Energiahatékonyság = (Ep -( Ef + Ei)) / (0.97 x (Ew + Ef))
   Amelyben:
   Ep: éves hőenergia- vagy elektromosenergia-termelés. Kiszámítása: az energia elektromos
   áram formájában szorozva 2,6-tal és a kereskedelmi használatra előállított hőenergia szorozva
   1,1-gyel (GJ/év)
   Ef: a rendszer éves energia inputja a gőz termeléséhez hozzájáruló tüzelőanyagokból (GJ/év)
   Ew: a kezelt hulladék energiatartalma éves szinten a hulladék alacsonyabb nettó fűtőértékével
   számítva (GJ/év)
   Ei: éves bevitt energia az Ew és az Ef kivételével (GJ/év)
   0,97 a fenékhamu és a sugárzás miatt bekövetkező energiaveszteség-faktor.
   R 2 Oldószerek visszanyerése, regenerálása
   R 3 Oldószerként nem használatos szerves anyagok visszanyerése, regenerálása (beleértve a
   komposztálást és az egyéb biológiai átalakítási folyamatokat)
   R 4 Fémek és fémvegyületek visszanyerése, újrafeldolgozása
   R 5 Egyéb szervetlen anyagok visszanyerése, újrafeldolgozása
   R 6 Savak és lúgok regenerálása
   R 7 Szennyezés-csökkentésre használt anyagok összetevőinek visszanyerése
   R 8 Katalizátorok összetevőinek visszanyerése
   R 9 Olaj újrafinomítása vagy más célra történő újrahasználata
   17
           A képlet a hulladékégetés esetében elérhető legjobb technikákról szóló referenciadokumentumban
           található információkon alapul.
HU                                                   34                                                   HU
 ---pagebreak---    R 10 Talajban történő hasznosítás, amely mezőgazdasági vagy ökológiai szempontból előnyös
   R 11 Az R 1-R 10 műveletek valamelyikéből származó hulladék hasznosítása
   R 12 Átalakítás az R 1-R 11 műveletek valamelyikének elvégzése érdekében
   R 13 Tárolás a R 1-R 12 műveletek valamelyikének elvégzéséig (a képződés helyén történő
   átmeneti tárolás és gyűjtés kivételével)
HU                                             35                                            HU
 ---pagebreak---                                         III. MELLÉKLET
      A HULLADÉKOK VESZÉLYESSÉGÉT EREDMÉNYEZŐ TULAJDONSÁGOK
   H1 „Robbanásveszélyes”: anyagok és készítmények, amelyek láng hatására felrobbanhatnak,
   vagy amelyek ütés vagy dörzsölés hatására a dinitrobenzolnál érzékenyebben reagálnak.
   H2 „Oxidáló”: anyagok és készítmények, amelyek más anyagokkal, különösen gyúlékony
   anyagokkal érintkezve erősen hőtermelő (exoterm) reakcióba lépnek.
   H3-A „Tűzveszélyes”:
   –        folyékony anyagok és készítmények, amelyeknek lobbanáspontja 21 ºC alatt van
            (beleértve a fokozottan tűzveszélyes anyagokat is), vagy
   –        anyagok és készítmények, amelyek a környezeti hőmérsékleten a levegővel
            érintkezve energiabefektetés nélkül felmelegedhetnek, és végül lángra lobbanhatnak,
            vagy
   –        szilárd anyagok és készítmények, amelyek gyújtóforrással történő rövid idejű
            érintkezés hatására könnyen lángra lobbanhatnak, és a gyújtóforrás eltávolítása után
            is égnek, vagy
   –        gáz halmazállapotú anyagok és készítmények, amelyek a levegőn normál nyomáson
            gyúlékonyak, vagy
   –        anyagok és készítmények, amelyeknek vízzel vagy nedves levegővel történő
            érintkezésekor veszélyes mennyiségben keletkeznek tűzveszélyes gázok.
   H3-B „Kevésbé tűzveszélyes”: folyékony anyagok és készítmények,                  amelyeknek
   lobbanáspontja 21 ºC vagy annál magasabb, és 55 ºC vagy annál alacsonyabb.
   H4 „Irritáló vagy izgató”: nem maró anyagok és készítmények, amelyek a bőrrel vagy
   nyálkahártyával történő közvetlen, hosszan tartó vagy ismételt érintkezés esetén gyulladást
   okozhatnak.
   H5 „Ártalmas”: anyagok és készítmények, amelyek belélegezve vagy lenyelve vagy a bőrön
   keresztül felszívódva korlátozott mértékű veszélyt jelentenek az egészségre.
   H6 „Mérgező”: anyagok és készítmények (beleértve a rendkívül mérgező anyagokat és
   készítményeket is), amelyek belélegezve vagy lenyelve vagy a bőrön keresztül felszívódva
   súlyos, akut vagy krónikus egészségkárosodást, vagy akár halált is okozhatnak.
   H7 „Rákkeltő (karcinogén)”: anyagok és készítmények, amelyek belélegezve vagy lenyelve
   vagy a bőrön keresztül felszívódva rákot okozhatnak, vagy annak előfordulási esélyét
   növelhetik.
   H8 „Maró”: anyagok és készítmények, amelyek az élő szövettel érintkezve azt
   elroncsolhatják.
HU                                               36                                              HU
 ---pagebreak---    H9 „Fertőző”: életképes mikroorganizmusokat vagy azok toxinjait tartalmazó anyagok,
   amelyek ismert módon vagy megalapozott feltételezések szerint betegséget okoznak az
   emberben vagy más élő szervezetekben.
   H10 „Reprodukciót és az utódok fejlődését károsító (teratogén)”: anyagok és készítmények,
   amelyek belélegezve vagy lenyelve vagy a bőrön keresztül felszívódva nem öröklődő
   fejlődési rendellenességet okozhatnak, vagy azok előfordulási esélyét növelhetik.
   H11 „Mutagén”: anyagok és készítmények, amelyek belélegezve vagy lenyelve vagy a bőrön
   keresztül felszívódva örökletes genetikai károsodást okozhatnak, vagy azok előfordulási
   esélyét növelhetik.
   H12 Anyagok és készítmények, amelyek vízzel, levegővel vagy valamely savval érintkezve
   mérgező vagy erősen mérgező gázokat fejlesztenek.
   H13 Anyagok és készítmények, amelyek hajlamosak arra, hogy belőlük az ártalmatlanítást
   követően valamely formában - pl. kimosódás - a fenti tulajdonságok bármelyikével
   rendelkező anyag keletkezzék.
   H14 „Környezetre veszélyes (ökotoxikus)”: anyagok és készítmények, amelyek közvetlenül
   vagy közvetve veszélyt jelentenek vagy jelenthetnek egy vagy több környezeti elemre.
   Megjegyzés
   1.       A „mérgező” (és „erősen mérgező”), „ártalmas”, „maró” és „irritáló vagy izgató”
            veszélyességi tulajdonságoknak a meghatározása a módosított 67/548/EGK tanácsi
            irányelv18 VI. mellékletének I. A. és II. B. része szerinti kritériumok alapján történt.
   2.       A „karcinogén”, „teratogén” és „mutagén” tulajdonságokkal kapcsolatosan a
            tudomány mai állását tükröző további kritériumokat a módosított 67/548/EGK
            irányelv VI. mellékletének II.D. részében foglalt „Útmutató a veszélyes anyagok és
            készítmények osztályozásához és jelöléséhez” tartalmazza.
   Vizsgálati módszer
   A módosított 67/548/EGK irányelv V. mellékletében leírt vizsgálati módszereket kell
   alkalmazni.
   18
           HL 196., 1967.8.16., 1. o.
HU                                                37                                                 HU
 ---pagebreak---                                            IV. MELLÉKLET
          A HULLADÉKKELETKEZÉS MEGELŐZÉSE ÉRDEKÉBEN HOZOTT
                                           INTÉZKEDÉSEK
   A hulladékkeletkezéssel kapcsolatos keretfeltételeket érintő intézkedések
   1.       Tervezési intézkedések vagy az elsődleges erőforrások hozzáférhetőségét és árát
            befolyásoló egyéb gazdasági eszközök használata.
   2.       A tisztább és kevesebb hulladék keletkezését eredményező termékek és technológiák
            területén végzett kutatás és fejlesztés előmozdítása, valamint az ilyen témájú kutatás
            és fejlesztés által elért eredmények terjesztése és használata.
   3.       A hulladékkeletkezés által a környezetre nehezedő nyomást leíró hatékony és
            jellemző mutatók kidolgozása minden szinten a termék összehasonlítástól a helyi
            hatóságok tevékenységén át a nemzeti intézkedésekig.
   A tervezési és gyártási szakaszt befolyásoló intézkedések
   4.       Az öko-tervezés előmozdítása (a környezetvédelmi vonatkozásoknak a
            terméktervezésbe való módszeres beépítése a termék környezetvédelmi
            teljesítményének az egész életciklusra kiterjedő javítása érdekében).
   5.       A hulladékkeletkezés megelőzését szolgáló technikákkal kapcsolatos tájékoztatás
            nyújtása az elérhető legjobb technikák ipari bevezetésének megkönnyítése
            érdekében.
   6.       Az illetékes hatóságok számára szervezett képzés a hulladékkeletkezés megelőzésére
            vonatkozó követelményeknek az ezen irányelv és a 96/61/EK irányelv értelmében
            kiadott engedélyekbe való beépítésével kapcsolatban.
   7.       Intézkedések a 96/61/EK irányelv hatálya alá nem tartozó létesítményekben való
            hulladékkeletkezés megelőzése érdekében. Adott esetben ezek az intézkedések
            lehetnek a hulladékkeletkezés megelőzését célzó vizsgálatok vagy tervek.
   8.       Figyelemfelkeltő kampányok szervezése vagy a vállalkozásoknak nyújtott pénzügyi,
            döntéshozatali vagy egyéb támogatás. Az ilyen intézkedések nagy valószínűséggel
            különösen hatékonynak bizonyulnak, ha azokat a megcélzott kis- és
            középvállalkozásokhoz igazítják, és a már működő vállalkozási hálózatokra
            támaszkodnak.
   9.       Az önkéntes megállapodások, a fogyasztói/termelői bizottságok vagy az ágazati
            tárgyalások használata annak érdekében, hogy az érintett vállalkozások vagy ipari
            ágazatok meghatározzák a hulladékkeletkezés megelőzését célzó saját terveiket vagy
            célkitűzéseiket, illetve kijavíthassák a túlzott mértékű hulladék keletkezését
            eredményező termékeket vagy csomagolásokat.
   10.      A megbízható környezetgazdálkodási rendszerek előmozdítása, beleértve az
            ISO 14001-et is.
HU                                                 38                                              HU
 ---pagebreak---    A fogyasztási és használati szakaszt befolyásoló intézkedések
   11.     Gazdasági eszközök, mint a környezetet nem terhelő termékek vásárlására való
           ösztönzés vagy a fogyasztók által kötelezően fizetendő díj bevezetése egy olyan adott
           cikkre vagy csomagolási összetevőre, amelyhez egyébként ingyen hozzájuthatnának.
   12.     Figyelemfelkeltő kampányok szervezése és az általános közvéleményt vagy egy
           adott fogyasztói csoportot célzó tájékoztatás.
   13.     A megbízható ökocímkézés előmozdítása.
   14.     Az iparral kötött megállapodások az Integrált termékpolitika keretében megvalósított
           termékbizottságokhoz hasonlóan, vagy a kiskereskedőkkel a hulladékkeletkezés
           megelőzésével kapcsolatos információk és a kisebb környezeti hatású termékek
           rendelkezésre bocsátásáról kötött megállapodások.
   15.     A közbeszerzés és a vállalati beszerzés vonatkozásában a környezetvédelmi és a
           hulladékkeletkezés megelőzését célzó kritériumok beépítése az ajánlati felhívásokba
           és a szerződésekbe a Bizottság által 2004. október 29-én közzétett, a „Környezetbarát
           közbeszerzésről szóló kézikönyvvel” összhangban.
   16.     A megfelelő eldobott termékek újrahasználatának és/vagy megjavításának
           előmozdítása a javító/újrahasználati hálózatok létrehozásával vagy támogatásával.
HU                                               39                                              HU
 ---pagebreak---                                     V. MELLÉKLET
                                MEGFELELÉSI TÁBLÁZAT
                75/442/EGK irányelv                         Ezen irányelv
   1. cikk a) pont                          3. cikk (1) bekezdés a) pont
   1. cikk a) pont (2) bekezdés             4. cikk
   1. cikk b) pont                          3. cikk (1) bekezdés b) pont
   1. cikk c) pont                          3. cikk (1) bekezdés c) pont
   1. cikk d) pont                          3. cikk (1) bekezdés d) pont
   1. cikk e) pont                          5. cikk
   1. cikk f) pont                          6. cikk
   1. cikk g) pont                          3. cikk (1) bekezdés e) pont
   2. cikk (1) bekezdés                     2. cikk
   2. cikk (2) bekezdés                     -
   3. cikk (1) bekezdés                     1. cikk
   3. cikk (2) bekezdés                     -
   4. cikk                                  7. cikk
   5. cikk                                  10. cikk
   6. cikk                                  -
   7. cikk (1) és (2) bekezdés              26. cikk
   7. cikk (3) bekezdés                     -
   8. cikk                                  8. cikk
   9. cikk                                  19. cikk
   10. cikk                                 19. cikk
   11. cikk                                 22-24. cikkek
   12. cikk                                 25. cikk
   13. cikk                                 32. cikk
HU                                        40                              HU
 ---pagebreak---    14. cikk                      33. cikk
   15. cikk                      9. cikk
   16. cikk                      34. cikk
   17. cikk                      35. cikk
   18. cikk                      36. cikk
   19. cikk                      37. cikk
   20. cikk                      38. cikk
   21. cikk                      39. cikk
   I. melléklet                  -
   IIA. melléklet                I. melléklet
   IIB. melléklet                II. melléklet
   75/439/EGK irányelv
   1. cikk (1) bekezdés          3. cikk (1) bekezdés g) pont
   2. cikk                       18. és 7. cikk
   3. cikk (1) és (2) bekezdés   -
   3. cikk (3) bekezdés          7. cikk
   4. cikk                       7. cikk
   5. cikk (1) bekezdés          -
   5. cikk (2) bekezdés          -
   5. cikk (3) bekezdés          -
   5. cikk (4) bekezdés          19. és 25. cikk
   6. cikk                       19. cikk
   7. cikk a) pont               7. cikk
   7. cikk b) pont               -
   8. cikk (1) bekezdés          -
HU                             41                             HU
 ---pagebreak---    8. cikk (2) bekezdés a) pont   -
   8. cikk (2) bekezdés b) pont   -
   8. cikk (3) bekezdés           -
   9. cikk                        -
   10. cikk (1) bekezdés          16. cikk
   10. cikk (2) bekezdés          7. cikk
   10. cikk (3) és (4) bekezdés   -
   10. cikk (5) bekezdés          12–15. cikk
   11. cikk                       25. cikk
   12. cikk                       25. cikk
   13. cikk (1) bekezdés          32. cikk
   13. cikk (2) bekezdés          -
   14. cikk                       -
   15. cikk                       -
   16. cikk                       -
   17. cikk                       -
   18. cikk                       34. cikk
   19. cikk                       -
   20. cikk                       -
   21. cikk                       -
   22. cikk                       -
   I. melléklet                   -
   91/689/EGK irányelv
   1. cikk (1) bekezdés           -
   1. cikk (2) bekezdés           -
HU                              42            HU
 ---pagebreak---    1. cikk (3) bekezdés          3. cikk
   1. cikk (4) bekezdés          3. és 12-15. cikk
   2. cikk (1) bekezdés          34. cikk
   2. cikk (2)-(4) bekezdés      16. cikk
   3. cikk                       19–24. cikk
   4. cikk (1) bekezdés          32. cikk
   4. cikk (2) és (3) bekezdés   33. cikk
   5. cikk (1) bekezdés          17. cikk
   5. cikk (2) bekezdés          32. cikk
   5. cikk (3) bekezdés          33. cikk
   6. cikk                       26. cikk
   7. cikk                       -
   8. cikk                       -
   9. cikk                       -
   10. cikk                      -
   11. cikk                      -
   12. cikk                      -
   I. és II. melléklet           -
   III. melléklet                III. melléklet
HU                             43                  HU